Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τις ειδικές διατάξεις για τα οχήματα που χρησιμοποιούνται για τη μεταφορά επιβατών και διαθέτουν άνω των οκτώ θέσεων εκτός της θέσεως του οδηγού και την τροποποίηση της οδηγίας 70/156/ΕΟΚ του Συμβουλίου (98/C 17/01) (Κείμενο που παρουσιάζει ενδιαφέρον για τον ΕΟΧ) COM(97) 276 τελικό - 97/0176 (COD)

(Υποβλήθηκε από την Επιτροπή στις 17 Οκτωβρίου 1997)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητος, και ιδίως το άρθρο 100 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Ενεργώντας σύμφωνα με τη διαδικασία που αναφέρεται στο άρθρο 189 Β της συνθήκης,

Εκτιμώντας:

ότι η εσωτερική αγορά περιλαμβάνει ένα χώρο χωρίς εσωτερικά σύνορα, μέσα στον οποίο εξασφαλίζεται η ελεύθερη κυκλοφορία εμπορευμάτων, προσώπων, υπηρεσιών και κεφαλαίων 7 ότι είναι σημαντικό να ληφθούν μέτρα προς το σκοπό, αυτό 7

ότι οι τεχνικές απαιτήσεις, τις οποίες πρέπει να πληρούν τα μηχανοκίνητα οχήματα, σύμφωνα με τις εθνικές νομοθεσίες συνδέονται, μεταξύ άλλων, με τις ειδικές διατάξεις για οχήματα που χρησιμοποιούνται για τη μεταφορά επιβατών, τα οποία διαθέτουν άνω των οκτών θέσεων εκτός από τη θέση του οδηγού 7

ότι οι απαιτήσεις αυτές διαφέρουν από κράτος μέλος σε κράτος μέλος 7

οτι ή ύπαρξη διαφορών στις τεχνικές προδιαγραφές για τα οχήματα αυτά δεν έχει επιτρέψει την ελεύθερη κυκλοφορία τους στην Κοινότητα 7 ότι η υιοθέτηση εναρμονισμένων απαιτήσεων από όλα τα κράτη μέλη αντί των εθνικών τους κανονιστικών ρυμθμίσεων θα διευκολύνει την ίδια τη λειτουργία της εσωτερικής αγοράς για τα οχήματα αυτά 7

ότι είναι επομένως αναγκαίο να θεσπίσουν όλα τα κράτη μέλη τις ίδιες απαιτήσεις είτε επιπροσθέτως είτε αντί των υπαρχόντων κανόνων τους έτσι ώστε να επιτραπεί ιδίως η διαδικασία έγκρισης ΕΚ τύπου, η οποία αποτέλεσε το αντικείμενο της οδηγίας 70/156/ΕΟΚ του Συμβουλίου, της 6ης Φεβρουαρίου 1970, για την προσέγγιση της νομοθεσίας των κρατών μελών που αναφέρεται στην έγκριση τύπου των μηχανοκίνητων οχημάτων και των ρυμουλκουμένων τους (1) όπως τροποποιήθηκε τελευταία από την οδηγία 97/27/ΕΚ του Ευρωπαϊκού Κοινοβουλίου και του Συμβουλίου (2), να ισχύει για κάθε τύπο οχήματος 7

ότι η παρούσα οδηγία αποτελεί μία από τις επιμέρους οδηγίες για τη διαδικασία έγκρισης ΕΚ τύπου, η οποία έχει θεσπισθεί από την οδηγία 70/156/ΕΟΚ 7

ότι σύμφωνα με τις αρχές της επικουρικότητας και της αναλογικότητας, όπως διατυπώνονται στο άρθρο 3 Β της συνθήκης, ο στόχος της παρούσας οδηγίας, δηλαδή η εξάλειψη των εμποδίων στο εμπόριο εντός της Κοινότητας με την εφαρμογή της έγκρισης τύπου ΕΚ για τα οχήματα αυτά, δεν μπορεί να υλοποιηθεί επαρκώς από τα κράτη μέλη λόγω της κλίμακας και των επιπτώσεων της προτεινόμενης στο συγκεκριμένο τομέα δράσης, και συνεπώς μπορεί να επιτευχθεί καλύτερα σε κοινοτικό επίπεδο 7 ότι η παρούσα οδηγία περιορίζεται στο ελάχιστο αναγκαίο για την επίτευξη αυτών των στόχων και δεν υπερβαίνει ό,τι είναι απαραίτητο για το σκοπό αυτό 7

ότι κρίνεται ευκταίο να ληφθούν υπόψη οι ήδη υπάρχουσες τεχνικές απαιτήσεις που έχουν εκδοθεί από την Οικονομική Επιτροπή των Ηνωμένων Εθνών για την Ευρώπη στον κανονισμό αριθ. 36 («Ενιαίες διατάξεις, σχετικά με την έγκριση των μεγάλων επιβατικών οχημάτων όσον αφορά τη γενική κατασκευή του»), στον κανονισμό αριθ. 52 («Ενιαίες διατάξεις σχετικά με την κατασκευή των δημοσίας χρήσεως οχημάτων μικρής χωρητικότητας») και στον κανονισμό αριθ. 66 («Ενιαίες διατάξεις σχετικά με την έγκριση των μεγάλων επιβατικών οχημάτων όσον αφορά την αντοχή της υπερκατασκευής τους»), οι οποίοι έχουν επισυναφθεί στη συμφωνία της 20ής Μαρτίου 1958 σχετικά με την έκδοση ομοιόμορφων όρων έγκρισης και αμοιβαίας αναγνώρισης της έγκρισης του εξοπλισμού και των δομικών μερών των μηχανοκίνητων οχημάτων 7

ότι, μολονότι ο κύριος στόχος της παρούσας οδηγίας είναι να εγγυηθεί την ασφάλεια των επιβατών, είναι επιπλέον απαραίτητη, σύμφωνα με την κοινωνική πολιτική και την πολιτική μεταφορών της Επιτροπής, η πρόβλεψη τεχνικών προδιαγραφών αναφορικά με τη δυνατότητα προσπέλασης σε άτομα με μειωμένη κινητικότητα, στα οχήματα που διέπονται από την παρούσα οδηγία 7 ότι πρέπει να καταβληθεί κάθε προσπάθεια να βελτιωθεί η δυνατότητα προσπέλασης στα οχήματα αυτά 7 ότι, επομένως, τα νέα οχήματα, με έγκριση τύπου σύμφωνα με την παρούσα οδηγία που είναι σχεδιασμένα για να εκτελούν προγραμματισμένα αστικά και υπεραστικά δρομολόγια πρέπει να είναι προσιτά στα άτομα με μειωμένη κινητικότητα ώστε να διευκολύνεται η ελεύθερη μετακίνησή τους 7 είναι πλέον δυνατόν η αρχή αυτή να μετατραπει σε συγκεκριμένες απαιτήσεις για τα οχήματα της κλάσης Ι, οι δε κατάλληλες τεχνικές λύσεις για τα οχήματα των υπολοίπων κλάσεων που σχεδιάζονται για να εκτελούν προγραμματισμένα αστικά και υπεραστικά δρομολόγια πρέπει να αξιολογηθούν και οι σχετικές διατάξεις της οδηγίας να επικυρωθούν ή να αναπροσαρμοσθούν, εφόσον χρειασθεί, με βάση έκθεση της Επιτροπής 7 ότι τα κράτη μέλη θα πρέπει να ενθαρρυνθούν ώστε να καταστήσουν, σύμφωνα με την αρχή της επικουρικότητας, και τα υπόλοιπα οχήματα ευχερώς προσπελάσιμα στους επιβάτες με μειωμένη κινητικότητα 7

ότι, για να ληφθούν υπόψη ορισμένες ιδιαίτερες κανονιστικές ρυθμίσεις που ισχύουν σε ορισμένα κράτη μέλη πρέπει να προβλεφθεί διάταξη για κάποιες περιορισμένες παρεκκλίσεις από τα γενικά πρότυπα 7 ότι οι παρεκκλίσεις αυτές αφορούν τον αριθμό των θυρών επιβατών, το πλάτος καθίσματος και την απόσταση μεταξύ καθισμάτων ορισμένων οχημάτων 7 ότι τα άλλα κράτη μέλη έχουν το δικαίωμα να αρνηθούν την ταξινόμηση, την πώληση και τη θέση σε κυκλοφορία οχημάτων, των οποίων οι τεχνικές προδιαγραφές παρεκκλίνουν στο πεδίο αυτό από τις κύριες διατάξεις της οδηγίας 7

ότι η τεχνική πρόοδος απαιτεί ταχεία αναπροσαρμογή των τεχνικών απαιτήσεων που καθορίζονται στα παραρτήματα της παρούσας επιμέρους οδηγίας 7 ότι κρίνεται σκόπιμο να ανατεθεί το καθήκον αυτό στην Επιτροπή έτσι ώστε να απλοποιηθεί και να επισπευσθεί η διαδικασία 7 ότι σε όλες τις περιπτώσεις, κατά τις οποίες το Ευρωπαϊκό Κοινοβούλιο και το Συμβούλιο εξουσιοδοτούν την Επιτροπή να εφαρμόσει κανόνες για τα εν λόγω οχήματα, πρέπει να προβλέπεται συμβουλευτική διαδικασία μεταξύ Επιτροπής και κρατών μελών στο πλαίσιο συμβουλευτικής επιτροπής,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Για τους σκοπούς της παρούσας οδηγίας:

- ως «όχημα»: νοείται οποιοδήποτε μηχανοκίνητο όχημα της κατηγορίας Μ2 και Μ3, όπως ορίζεται στο μέρος Α του παραρτήματος ΙΙ της οδηγίας 70/156/ΕΟΚ,

- ως «ιδιαίτερη τεχνική μονάδα». νοείται η διάταξη όπως ορίζεται στο άρθρο 2 της οδηγίας 70/156/ΕΟΚ.

Άρθρο 2

Τα κράτη μέλη δεν μπορούν να απορρίψουν την έγκριση τύπου ΕΚ ή την εθνική έγκριση τύπου ενός οχήματος, ή να αρνηθούν ή να απαγορεύσουν την πώληση, την ταξινόμηση, τη θέση σε κυκλοφορία ή τη χρήση ενός οχήματος για θέματα που αφορούν τις διατάξεις για οχήματα που χρησιμοποιούνται για τη μεταφορά επιβατών, τα οποία διαθέτουν άνω των οκτώ θέσεων εκτός από τη θέση του οδηγού, εφόσον πληρούνται οι απαιτήσεις των παραρτημάτων.

Άρθρο 3

1. Τα κράτη μέλη μπορούν να χορηγούν έγκριση ΕΚ τύπου για οχήματα, των οποίων τα κατασκευαστικά χαρακτηριστικά πληρούν τις παρεκκλίσεις που ορίζονται στα σημεία 7.6.1.1α, 7.6.1.4α, 7.7.8.1α, 7.7.8.1.1α, 7.7.8.4.1α του παραρτήματος Ι και στα σημεία 7.6.1.1α και 7.6.1.4α του παραρτήματος VIII για οχήματα της κλάσης Ι, Α και Β, των οποίων το συνολικό πλάτος δεν υπερβαίνει τα 2,3 m, και για τα διώροφα οχήματα της κλάσης Ι.

2. Τα κράτη μέλη μπορούν να απαγορεύουν την πώληση, την πρώτη και όλες τις επακόλουθες ταξινομήσεις και τη θέση σε κυκλοφορία οχημάτων με βάση τις παρεκκλίσεις της παραγράφου 1 του παρόντος άρθρου.

3. Οι παράγραφοι 1 και 2 θα επανεξετασθούν, αν χρειασθεί, από την Επιτροπή με βάση έκθεση που θα εκπονήσει το 2003.

Άρθρο 4

1. Τα οχήματα της κλάσης Ι που σχεδιάζονται για να εκτελούν προγραμματισμένα αστικά και υπεραστικά δρομολόγια θα ικανοποιούν τις τεχνικές προδιαγραφές που περιγράφονται είτε στο παράρτημα Ι μέρος Β ή με εκείνες του παραρτήματος Ι μέρος Γ και με τουλάχιστον ένα από τα βοηθήματα επιβίβασης που περιλαμβάνονται στο παράρτημα VII.

2. Εφόσον χρειασθεί, η Επιτροπή θα υποβάλει στο Ευρωπαϊκό Κοινοβούλιο και το Συμβούλιο, βασιζόμενη σε πλήρη μελέτη, πρόταση τροποποίησης της οδηγίας για να καταρτισθούν οι τεχνικές προδιαγραφές των οχημάτων της κλάσης ΙΙ, τα οποία χρησιμοποιούνται στα προγραμματισμένα αστικά και υπεραστικά δρομολόγια.

3. Τα κράτη μέλη είναι ελεύθερα να επιλέγουν την καταλληλότερη λύση για την επίτευξη βελτιωμένης προσπέλασης σε εκείνα τα οχήματα που δεν καλύπτονται από την παράγραφο 1 του παρόντος άρθρου.

Άρθρο 5

Στο παράρτημα IV μέρος Ι, το σημείο 52 της οδηγίας 70/156/ΕΟΚ τροποποιείται ως εξής:

«>ΘΕΣΗ ΠΗΝΑΚΑ>

»

Άρθρο 6

Οποιαδήποτε τροποποίηση κριθεί αναγκαία για να αναπροσαρμοσθούν οι απαιτήσεις των παραρτημάτων στην τεχνική πρόοδο, θα εκδοθεί σύμφωνα με τη διαδικασία που ορίζει το άρθρο 7.

Άρθρο 7

Η Επιτροπή επικουρείται από την επιτροπή που έχει συσταθεί με βάση το άρθρο 13 παράγραφος 1 της οδηγίας 70/156/ΕΟΚ.

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

Άρθρο 8

1. Τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία το αργότερο έως τις 30 Ιουνίου 1999. Ενημερώνουν δε αμέσως την Επιτροπή σχετικά.

Όταν τα κράτη μέλη θσεπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

3. Από την 30ή Ιουνίου τα κράτη μέλη δεν μπορούν να απαγορεύουν την αρχική θέση σε κυκλοφορία οχημάτων που πληρούν τις απαιτήσεις της παρούσας οδηγίας.

Τα κράτη μέλη εφαρμόζουν τις διατάξεις που αναφέρονται στη παράγραφο 1 από την 1η Οκτωβρίου 1999.

Άρθρο 9

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 10

Η παρούσα οδηγία απευθύνεται στα κράτη μέλη.

(1) ΕΕ L 42 της 23. 2. 1970, σ. 1.

(2) ΕΕ L 233 της 25. 8. 1997, σ. 1.

ΠΑΡΑΡΤΗΜΑ I

ΠΕΔΙΟ ΕΦΑΡΜΟΓΗΣ, ΟΡΙΣΜΟΙ, ΑΙΤΗΣΗ ΕΓΚΡΙΣΗΣ ΕΚ ΤΥΠΟΥ ΟΧΗΜΑΤΟΣ Ή ΕΓΚΡΙΣΗ ΕΚ ΑΜΑΞΩΜΑΤΟΣ ΩΣ ΙΔΙΑΙΤΕΡΗΣ ΤΕΧΝΙΚΗΣ ΜΟΝΑΔΑΣ, ΜΕΤΑΒΟΛΕΣ ΤΟΥ ΤΥΠΟΥ ΟΧΗΜΑΤΟΣ Ή ΑΜΑΞΩΜΑΤΟΣ, ΑΠΑΙΤΗΣΕΙΣ ΣΥΜΜΟΡΦΩΣΗΣ ΤΗΣ ΠΑΡΑΓΩΓΗΣ

Το παρόν παράρτημα το οποίο περιλαμβάνει τις απαιτήσεις για λεωφορεία και πούλμαν, διαιρείται σε τρία μέρη ως εξής:

Μέρος Α: Απαιτήσεις κοινές για όλα τα οχήματα

Μέρος Β: Απαιτήσεις για λεωφορεία με χαμηλωμένο δάπεδο

Μέρος Γ: Απαιτήσεις για οχήματα πλήν λεωφορείων με χαμηλωμένο δάπεδο.

Η αρίθμηση των παραγράφων είναι κοινή για τα τρία μέρη.

ΜΕΡΟΣ Α ΑΠΑΙΤΗΣΕΙΣ ΚΟΙΝΕΣ ΓΙΑ ΟΛΑ ΤΑ ΟΧΗΜΑΤΑ

1. ΠΕΔΙΟ ΕΦΑΡΜΟΓΗΣ

1.1. Η παρούσα οδηγία ισχύει για κάθε μονώροφο, διώροφο άκαμπτο ή αρθρωτό όχημα της κατηγορίας Μ2 ή Μ3, όπως αυτές ορίζονται στο μέρος Α του παραρτήματος II της οδηγίας 70/156/ΕΟΚ του Συμβουλίου.

1.2. Οι απαιτήσεις της παρούσας οδηγίας δεν ισχύουν για τα ακόλουθα οχήματα:

1.2.1. οχήματα μεταγωγής κρατουμένων 7

1.2.2. οχήματα ειδικά σχεδιασμένα για τη μεταφορά τραυματιών ή ασθενών (ασθενοφόρα) 7

1.2.3. οχήματα παντός εδάφους.

1.3. Οι απαιτήσεις της παρούσας οδηγίας ισχύουν για τα οχήματα που ακολουθούν μόνον εφόσον συμβαδίζουν με την προβλεπόμενη χρήση και λειτουργία τους:

1.3.1. οχήματα σχεδιασμένα για να χρησιμοποιούνται από την αστυνομία, τις δυνάμεις ασφαλείας και τις ένοπλες δυνάμεις 7

1.3.2. οχήματα, τα οποία διαθέτουν καθίσματα για χρήση μόνον όταν το όχημα είναι στάσιμο, τα οποία όμως δεν είναι σχεδιασμένα για τα μεταφέρουν άνω των οκτώ ατόμων (εξαιρέσει του οδηγού) όταν είναι εν κινήσει 7 παραδείγματα των οχημάτων αυτών αποτελούν οι κινητές βιβλιοθήκες, τα κινητά παρεκκλήσια και οι κινητές νοσοκομειακές μονάδες. Τα καθίσματα στα οχήματα αυτά, τα οποία είναι σχεδιασμένα για να χρησιμοποιούνται όταν το όχημα είναι εν κινήσει, πρέπει να αναγνωρίζονται σαφώς από τους χρήστες.

2. ΟΡΙΣΜΟΙ

Για τους σκοπούς της παρούσας οδηγίας:

2.1. «Όχημα» νοείται ένα όχημα των κατηγοριών Μ2 και Μ3, σχεδιασμένο και κατασκευασμένο για τη μεταφορά καθήμενων ή καθήμενων και ορθίων επιβατών.

2.1.1. Για οχήματα χωρητικότητας άνω των 22 επιβατών εκτός από τον οδηγό, υφίστανται τρεις κλάσεις:

2.1.1.1. «Κλάση I»: οχήματα κατασκευασμένα με χώρο για ορθίους, έτσι ώστε να επιτρέπεται η συχνή μετακίνησή τους 7

2.1.1.2. «Κλάση II»: οχήματα κατασκευασμένα κυρίως για τη μεταφορά καθημένων επιβατών και σχεδιασμένα έτσι ώστε να επιτρέπεται η μεταφορά ορθίων επιβατών στο διάδρομό τους ή/και σε χώρο μη μεγαλύτερο από το χώρο δύο διπλών καθισμάτων 7

2.1.1.3. «Κλάση III»: οχήματα κατασκευασμένα αποκλειστικά για τη μεταφορά καθήμενων επιβατών. Ένα όχημα μπορεί να θεωρείται ότι ανήκει σε περισσότερες από μία κλάσεις. Στην περίπτωση αυτή, μπορεί να εγκριθεί για κάθε κλάση στην οποία αντιστοιχεί.

2.1.2. Για οχήματα χωρητικότητας έως 22 επιβατών εξαιρέσει του οδηγού, υφίστανται δύο κλάσεις οχημάτων:

2.1.2.1. «Κλάση Α»: οχήματα σχεδιασμένα για να μεταφέρουν ορθίους επιβάτες 7 ένα όχημα της κλάσης αυτής έχει καθίσματα και διαθέτει χώρο για ορθίους 7

2.1.2.2. «Κλάση Β»: οχήματα που δεν είναι σχεδιασμένα για να μεταφέρουν ορθίους επιβάτες 7 ένα όχημα της κλάσης αυτής δεν μπορεί να διαθέτει χώρο για ορθίους.

2.1.3. «Αρθρωτό όχημα» νοείται ένα όχημα, το οποίο συνίσταται σε δύο ή περισσότερα άκαμπτα τμήματα συνδεόμενα μεταξύ τους με άρθρωση 7 τα διαμερίσματα επιβατών κάθε τμήματος επικοινωνούν έτσι ώστε οι επιβάτες να μπορούν να κινούνται ελεύθερα από το ένα στο άλλο 7 τα άκαμπτα τμήματα είναι μονίμως συνδεδεμένα κατά τρόπο ώστε να μπορούν να διαχωρισθούν μόνο με χειρισμό που προϋποθέτει τεχνικές εγκαταστάσεις απαντώμενες φυσιολογικά μόνον σε συνεργείο.

2.1.4. «Λεωφορείο με χαμηλό δάπεδο» είναι ένα όχημα στο οποίο το 35 % τουλάχιστον της επιφανείας διατίθεται για ορθίους (ή στο εμπρόσθιο τμήμα στην περίπτωση αρθρωτών οχημάτων, ή στο χαμηλότερο όροφο σε περίπτωση διωρόφου οχήματος) σχηματίζει μια ενιαία επιφάνεια χωρίς βαθμίδες και περιλαμβάνει πρόσβαση σε μία τουλάχιστον θύρα επιβατών. Η εν λόγω θύρα επιβατών είναι κατάλληλη για την επιβίβαση και αποβίβαση ατόμων με μειωμένη κινητικότητα.

2.2. «Ορισμός τύπου»

2.2.1. «Τύπος οχήματος» νοείται μια κατηγορία οχημάτων που δεν διαφέρουν ουσιαστικά μεταξύ τους ως προς τα ακόλουθα κύρια σημεία:

- κατασκευαστή του αμαξώματος,

- κατασκευαστή πλαισίου,

- κατηγορία οχήματος (Μ2, Μ3),

- αρχή σχεδιασμού του οχήματος (κλάσεις I, II, III, Α και Β),

- μέγιστη τεχνική μάζα οχήματος,

- αρχή σχεδιασμού του αμαξώματος (μονώροφο/διώροφο, αρθρωτό, με χαμηλό δάπεδο)

- όριο χωρητικότητας (≤ 12, > 12 και ≤ 22, > 22 και ≤ 45, > 45 και ≤ 50, > 50 και ≤ 70, > 70 και ≤ 100, > 100 και ≤ 140, > 140 επιβατών),

- κατασκευή του αμαξώματος και τύπο αμαξώματος αν το αμάξωμα έχει εγκριθεί ως ιδιαίτερη τεχνική μονάδα.

2.2.2. «Τύπος αμαξώματος» για τις περιπτώσεις έγκρισης τύπου ως ιδιαίτερης τεχνικής μονάδας νοείται μια κατηγορία αμαξωμάτων που δεν διαφέρουν ουσιαστικά ως προς τα ακόλουθα κύρια σημεία:

- κατασκευαστή του αμαξώματος,

- μάρκα του αμαξώματος,

- αρχή σχεδιασμού του οχήματος (κλάσεις (I, II, III, Α και Β),

- όριο χωρητικότητας (≤ 12, > 12 και ≤ 22, > 22 και ≤ 45, > 45 και ≤ 50, > 50 και ≤ 70, > 70 και ≤ 100, > 100 και ≤ 140, > 140 επιβατών),

- μάζα του πλήρως εξοπλισμένου αμαξώματος του οχήματος, με διαφορά 10 %,

- προσδιορισμένους τύπους οχημάτων στα οποία ο τύπος αμαξώματος μπορεί να τοποθετηθεί.

2.3. «Έγκριση οχήματος ή ιδιαίτερης τεχνικής μονάδας» νοείται έγκριση ενός τύπου οχήματος ή τύπου αμαξώματος ή τύπου υπερκατασκευής όπως ορίζεται στα σημεία 2.2 και 2.2.2 του παρόντος παραρτήματος, ή στο σημείο 2.2 του παραρτήματος IV, ως προς τα κατασκευαστικά χαρακτηριστικά του που προδιαγράφονται στην παρούσα οδηγία.

2.4. «Θύρα επιβατών» νοείται η θύρα που προβλέπεται να χρησιμοποιείται από τους επιβάτες υπό φυσιολογικές συνθήκες με τον οδηγό καθήμενο.

2.5. «Διπλή θύρα» νοείται η θύρα που διαθέτει δύο, ή το ισοδύναμο δύο, ατομικών ανοιγμάτων προσπέλασης.

2.6. «Συρόμενη θύρα» νοείται μια θύρα, η οποία μπορεί να ανοίγει ή να κλείνει μόνο συρόμενη κατά μήκος μιας ή περισσοτέρων ευθυγράμμων ή σχεδόν ευθυγράμμων τροχιών.

2.7. «Θύρα κινδύνου» νοείται η θύρα που προβλέπεται να χρησιμοποιείται από επιβάτες ως έξοδος μόνο κατ' εξαίρεση και ιδίως σε περίπτωση ανάγκης.

2.8. «Παράθυρο κινδύνου» νοείται ένα παράθυρο, όχι αναγκαστικά με υαλοπίνακα, που προβλέπεται να χρησιμοποιείται ως έξοδος από τους επιβάτες μόνο σε περίπτωση ανάγκης.

2.9. «Διπλό ή πολλαπλό παράθυρο» νοείται ένα παράθυρο κινδύνου το οποίο, όταν διαιρεθεί σε δύο ή περισσότερα μέρη με μια νοητή(-ές) κατακόρυφη(-ες) ευθεία(-ες) επίπεδο(-α) παρουσιάζει δύο ή περισσότερα μέρη αντίστοιχα, ανταποκρίνεται ως προς τις διαστάσεις και τη δυνατότητα πρόσβασης στις απαιτήσεις που ισχύουν για ένα κανονικό παράθυρο κινδύνου.

2.10. «Καταπακτή διαφυγής» νοείται ένα άνοιγμα οροφής που προορίζεται να χρησιμοποιηθεί ως έξοδος από τους επιβάτες μόνο σε περίπτωση κινδύνου.

2.11. «Έξοδος κινδύνου» νοείται μια θύρα κινδύνου, ένα παράθυρο κινδύνου ή μια καταπακτή διαφυγής.

2.12. «Έξοδος» νοείται μια θύρα επιβατών ή μια έξοδος κινδύνου.

2.13. «Δάπεδο ή όροφος» νοείται το μέρος εκείνο του αμαξώματος, του οποίου η άνω επιφάνεια μεταφέρει ορθίους επιβάτες, τα πέλματα των καθήμενων επιβατών και τον οδηγό, καθώς και τα στοιχεία συναρμολόγησης των καθισμάτων.

2.14. «Διάδρομος» νοείται ο χώρος μέσω του οποίου οι επιβάτες μπορούν να έχουν προσπέλαση από οποιοδήποτε κάθισμα ή οποιαδήποτε σειρά καθισμάτων σε οποιοδήποτε άλλο κάθισμα ή άλλη σειρά καθισμάτων ή σε οποιαδήποτε άλλη δίοδο προσπέλασης 7 στο χώρο αυτό δεν περιλαμβάνεται:

2.14.1. ο χώρος που απαιτείται για τα πέλματα των καθημένων επιβατών 7

2.14.2. ο χώρος επάνω από την επιφάνεια οποιασδήποτε βαθμίδας ή κλιμακοστασίου ή

2.14.3. οποιοσδήποτε χώρος ο οποίος επιτρέπει πρόσβαση μόνο σε ένα κάθισμα ή σε σειρά καθισμάτων.

2.15. «Δίοδος πρόσβασης» νοείται η δίοδος στο διάδρομο μέσω μιας θύρας.

2.16. «Διαμέρισμα οδηγού» νοείται ο χώρος που προβλέπεται αποκλειστικά προς χρήση του οδηγού και περιλαμβάνει το κάθισμα του οδηγού, το τιμόνι, τα χειριστήρια όργανα και άλλες διατάξεις αναγκαίες για την οδήγηση ή τη λειτουργία του οχήματος.

2.17. «Μέγιστη μάζα χωρίς φορτίο (ΜΜ)» νοείται η μάζα του οχήματος με το αμάξωμα σε κατάσταση λειτουργίας, χωρίς φορτίο και επιβάτες, αλλά με τα ψυκτικά υγρά, το λιπαντικό, τα καύσιμα, τα εργαλεία, τον εφεδρικό τροχό και τον οδηγό. Η μάζα του οδηγού εκτιμάται ότι είναι 75 kg και ότι η δεξαμενή(-ές) ελαίου είναι κατά το 90 % της χωρητικότητάς της πλήρης, όπως προδιαγράφει ο κατασκευαστής.

2.18. «Μέγιστη τεχνικά επιτρεπόμενη μάζα (ΜΤ)» νοείται η μέγιστη τεχνικά επιτρεπόμενη μάζα που έχει δηλώσει ο κατασκευαστής.

2.19. «Επιβάτης» νοείται ένα άτομο διαφορετικό από τον οδηγό ή από ένα μέλος πληρώματος. Για τους σκοπούς της παρούσας οδηγίας, «επιβάτες με μειωμενή κινητικότητα» νοούνται όλοι οι επιβάτες που δυσκολεύονται ιδιαίτερα να χρησιμοποιήσουν τα δημόσια μέσα συγκοινωνίας, ιδίως οι ηλικιωμένοι, οι μειονεκτούντες και, μεταξύ άλλων, οι χρήστες αναπηρικής πολυθρόνας. Η μειωμένη κινητικότητα δεν προϋποθέτει κατ' ανάγκη κάποια μορφή ιατρικού προβλήματος.

2.20. «Μέλος πληρώματος» νοείται ένα άτομο που έχει διορισθεί να απασχολείται ως συνοδηγός ή ως πιθανός βοηθός.

2.21. «Διαμέρισμα επιβατών» νοείται ο χώρος που προβλέπεται προς χρήση των επιβατών εξαιρέσει οποιουδήποτε άλλου χώρου καταλαμβανόμενου από μόνιμες εγκαταστάσεις όπως κυλικεία, μαγειρεία, τουαλέτες ή διαμερίσματα αποσκευών/εμπορευμάτων.

2.22. «Μηχανοκίνητη θύρα επιβατών» νοείται μια θύρα επιβατών η οποία λειτουργεί αποκλειστικά με ενέργεια εκτός της μυϊκής δύναμης, και τη λειτουργία της οποίας χειρίζεται ο οδηγός.

2.23. «Θύρα επιβατών αυτομάτου λειτουργίας» νοείται μια μηχανοκίνητη θύρα επιβατών, η οποία μπορεί να ανοίγει (εξαιρέσει των μέσων χειρισμού σε περίπτωση κινδύνου) μόνο εφόσον ένας επιβάτης θέσει σε λειτουργία ένα χειριστήριο και κατόπιν ενεργοποίησης των χειριστηρίων από τον οδηγό, και κλείνει στη συνέχεια αυτομάτως.

2.24. «Διάταξη πρόληψης της εκκίνησης» νοείται μια αυτόματη διάταξη, η οποία εμποδίζει την εκκίνηση του οχήματος.

2.25. «Θύρα επιβατών χειριζόμενη από τον οδηγό» νοείται μια θύρα επιβατών, η οποία φυσιολογικά ανοίγει και κλείνει από τον οδηγό.

3. ΑΙΤΗΣΗ ΕΓΚΡΙΣΗΣ ΕΚ ΤΥΠΟΥ ΟΧΗΜΑΤΟΣ, ΑΜΑΞΩΜΑΤΟΣ ΩΣ ΧΩΡΙΣΤΗΣ ΤΕΧΝΙΚΗΣ ΕΝΟΤΗΤΑΣ Ή ΥΠΕΡΚΑΤΑΣΚΕΥΗΣ ΩΣ ΧΩΡΙΣΤΗΣ ΤΕΧΝΙΚΗΣ Ή ΕΝΟΤΗΤΑΣ

3.1. Η αίτηση έγκρισης ΕΚ τύπου οχήματος ή έγκρισης ΕΚ ιδιαίτερης τεχνικής μονάδας ή έγκρισης ΕΚ τύπου οχήματος με αμάξωμα ήδη εγκεκριμένο ως ιδιαίτερη τεχνική μονάδα σύμφωνα με το άρθρο 3 παράγραφος 4 της οδηγίας 70/156/ΕΟΚ ενός τύπου οχήματος ή τύπου αμαξώματος ή τύπου οχήματος με αμάξωμα ήδη εγκεκριμένου ως ιδιαίτερης τεχνικής μονάδας όσον αφορά τις ειδικές διατάξεις για οχήματα που χρησιμοποιούνται για τη μεταφορά επιβατών και διαθέτουν άνω των οκτώ θέσεων εκτός της θέσης του οδηγού, υποβάλλεται από τον κατασκευαστή.

3.2. Υπόδειγμα του δελτίου πληροφοριών δίδεται στο προσάρτημα 1 του παραρτήματος II:

- υπο-προσάρτημα 1 για τύπο οχήματος,

- υπο-προσάρτημα 2 για τύπο αμαξώματος και

- υπο-προσάρτημα 3 για τύπο οχήματος που φέρει αμάξωμα ήδη εγκεκριμένο ως ιδιαίτερη τεχνική μονάδα,

- υπο-προσάρτημα 4 για ανωδομή.

3.3. Στην τεχνική υπηρεσία που είναι αρμόδια για τις δοκιμές έγκρισης τύπου προσκομίζεται ένα όχημα, αμάξωμα ή υπερκατασκευή με τον ειδικό εξοπλισμό, αντιπροσωπευτικό του τύπου που πρόκειται να εγκριθεί.

4. ΧΟΡΗΓΗΣΗ ΤΗΣ ΕΓΚΡΙΣΗΣ ΕΚ ΤΥΠΟΥ ΟΧΗΜΑΤΟΣ

4.1. Εφόσον πληρούνται οι σχετικές απαιτήσεις, χορηγείται έγκριση ΕΚ τύπου σύμφωνα με το άρθρο 4 παράγραφος 3 της οδηγίας 70/156/ΕΟΚ.

4.2. Υπόδειγμα του πιστοποιητικού έγκρισης ΕΚ τύπου δίδεται στο:

- παράρτημα II προσάρτημα 2 υπο-προσάρτημα 1 για τύπο οχήματος,

- παράρτημα II προσάρτημα 2 υπο-προσάρτημα 2 για τύπο αμαξώματος,

- παράρτημα II προσάρτημα 2 υπο-προσάρτημα 3 για τύπο οχήματος με αμάξωμα ήδη εγκεκριμένο ως ιδιαίτερη τεχνική μονάδα και

- παράρτημα II προσάρτημα 2 υπο-προσάρτημα 4 για ανωδομή.

4.3. Σε κάθε εγκριθέντα τύπο οχήματος, τύπο αμαξώματος ή τύπο ανωδομής αποδίδεται αριθμός έγκρισης σύμφωνα με το παράρτημα VII της οδηγίας 70/156/ΕΟΚ, λαμβανομένου υπόψη ότι το τμήμα 1 τροποποιείται ως εξής «. . . 5 για τη Σουηδία, 12 για την Αυστρία, 17 για τη Φινλανδία, 23 για την Ελλάδα . . .» και λαμβανομένου υπόψη ότι το τμήμα 2 θα συμπληρώνεται με το γράμμα «Β» άν η έγκριση τύπου αντιστοιχεί σε αμάξωμα ή με το γράμμα «R» αν ή έγκριση τύπου αντιστοιχεί σε ανωδομή. Το ίδιο κράτος μέλος δεν μπορεί να αποδώσει τον ίδιο αριθμό σε άλλο τύπο οχήματος, αμαξώματος ή ανωδομής.

4.4. Σημάνσεις

4.4.1. Στην περίπτωση αμαξώματος που εγκρίνεται ως ιδιαίτερη τεχνική μονάδα, το αμάξωμα θα φέρει:

4.4.1.1. το εμπορικό σήμα ή την εμπορική ονομασία του κατασκευαστή του αμαξώματος 7

4.4.1.2. την εμπορική περιγραφή του κατασκευαστού 7

4.4.1.3. τον αριθμό έγκρισης ΕΚ που προδιαγράφεται στην παράγραφο 4.3.

4.4.2. Στην περίπτωση κατασκευής που εγκρίνεται ως ιδιαίτερη τεχνική μονάδα, η κατασκευή θα φέρει:

4.4.2.1. ένα ορθογώνιο που θα περικλείει το πεζό γράμμα «e» ακολουθούμενο από τα διακριτικά γράμματα ή αριθμό του κράτους μέλους που χορηγεί την έγκριση:

>ΘΕΣΗ ΠΗΝΑΚΑ>

4.4.2.2. στην περιοχή του ορθογωνίου αναγράφεται ο «βασικός αριθμός έγκρισης» που περιέχεται στο τμήμα 4 του αριθμού έγκρισης τύπου στον οποίο αναφέρεται το παράρτημα VII της οδηγίας 70/156/ΕΟΚ, και του οποίου προηγείται διψήφιος αριθμός σειράς που έχει αποδοθεί στην τελευταία μείζονα τεχνική τροποποίηση της οδηγίας 74/61/ΕΟΚ κατά την ημερομηνία που χορηγήθηκε η έγκριση τύπου ΕΚ. Ο αριθμός σειράς στην παρούσα οδηγία είναι 00.

4.4.2.3. Το επιπλέον σύμβολο «R» δηλώνει ότι η ιδιαίτερη τεχνική μονάδα εγκρίθηκε ως ανωδομή.

4.4.2.4. Παρατίθεται κατωτέρω παράδειγμα σήμανσης έγκρισης τύπου ΕΚ (1):

>ΑΝΑΦΟΡΑ ΣΕ ΓΡΑΦΗΚΟ>

4.4.3. Οι σημάνσεις αυτές πρέπει να είναι ευανάγνωστες και ανεξίτηλες, ακόμη και μετά την προσαρμογή του αμαξώματος και της υπερκατασκευής στο όχημα.

5. ΜΕΤΑΒΟΛΗ ΤΩΝ ΤΥΠΩΝ ΚΑΙ ΤΡΟΠΟΠΟΙΗΣΕΙΣ ΤΩΝ ΕΓΚΡΙΣΕΩΝ

5.1. Σε περίπτωση μεταβολής του τύπου ενός οχήματος, τύπου αμαξώματος ή τύπου ανωδομής που έχει εγκριθεί ιδιαιτέρως σύμφωνα με την παρούσα οδηγία, ισχύουν οι διατάξεις του άρθρου 5 της οδηγίας 70/156/ΕΟΚ.

6. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ

7. ΑΠΑΙΤΗΣΕΙΣ

7.1. Κατανομή φορτίου μεταξύ των αξόνων και συνθήκες φόρτωσης

7.1.1. Η κατανομή φορτίου σε ένα όχημα εν στάσει στο επίπεδο του εδάφους καθορίζεται υπό δύο συνθήκες:

7.1.1.1. χωρίς φορτίο, όπως καθορίζεται στο σημείο 7.1.3 και

7.1.1.2. με φορτίο, όπως καθορίζεται στο σημείο 7.1.4.

7.1.2. Ο εμπρόσθιος άξονας ή άξονες φέρουν το επί τοις εκατό ποσοστό μάζας του οχήματος όπως αναφέρεται στον κάτωθι πίνακα:

>ΘΕΣΗ ΠΗΝΑΚΑ>

7.1.3. Χωρίς φορτίο, για το σκοπό του παρόντος σημείου (7.1), και του σημείου 7.3, νοείται το όχημα υπό τις συνθήκες που περιγράφονται στο σημείο 2.17 (μέγιστη μάζα χωρίς φορτίο ΜΚ) με επιπροσθέτως 75 kg για τη μάζα του πληρώματος εφόσον υπάρχει κάθισμα πληρώματος, όπως περιγράφεται στο σημείο 7.7.1.8.

7.1.4. Με φορτίο, για το σκοπό του παρόντος σημείου (7.1), νοείται το όχημα χωρίς φορτίο όπως περιγράφεται στο σημείο 7.1.3 με επιπροσθέτως μια μάζα Q σε κάθε κάθισμα επιβατών, έναν αριθμό που αντιστοιχεί στον επιτρεπόμενο αριθμό ορθίων επιβατών, συνολικής μάζας Q ομοιόμορφα κατανεμημένης στην επιφάνεια S1, μια μάζα ίση προς το Β (kg) ομοιόμορφα κατανεμημένη στα διαμερίσματα αποσκευών και, εφόσον χρειάζεται, μια μάζα ίση προς το ΒΧ ομοιόμορφα κατανεμημένη στην επιφάνεια της οροφής που είναι ειδικά διαμορφωμένη για τη μεταφορά αποσκευών.

7.1.5. Οι τιμές του Q για τις διάφορες κλάσεις οχημάτων προδιαγράφονται στο σημείο 7.3 κατωτέρω.

7.1.6. Το Β (kg) έχει αριθμητική τιμή κατώτερη του 100 Χ V (όπου V ο συνολικός όγκος των διαμερισμάτων αποσκευών σε m³).

7.1.7. Το ΒΧ ασκεί ειδικό φορτίο μη κατώτερο των 75 kg/m² σε κάθε σημείο της συνολικής επιφανείας της οροφής που είναι ειδικά διαμορφωμένη για τη μεταφορά αποσκευών.

7.2. Χώρος επιβατών

7.2.1. Για τον υπολογισμό του συνολικού εμβαδού S0 του χώρου επιβατών αφαιρείται από το συνολικό εμβαδόν του δαπέδου του οχήματος:

7.2.1.1. το εμβαδόν του διαμερίσματος του οδηγού 7

7.2.1.2. το εμβαδόν των βαθμίδων στις θύρες και το εμβαδόν οποιασδήποτε άλλης βαθμίδας πατήματος κάτω των 30 cm, και το εμβαδόν που καταλαμβάνεται από τη θύρα και το μηχανισμό της όταν λειτουργεί 7

7.2.1.3. το εμβαδόν οποιουδήποτε τμήματος επάνω από το οποίο η κάθετη απόσταση είναι μικρότερη των 135 cm από το έδαφος, σύμφωνα με το σημείο 7.7.8 και ανεξάρτητα από τα επιτρεπόμενα παρεμβαλλόμενα στοιχεία. Για τα οχήματα για τα οποία ισχύει το σημείο 7.7.1.9, η διάσταση αυτή μπορεί να μειωθεί στα 120 cm 7

7.2.1.4. το εμβαδόν οποιουδήποτε μέρους του οχήματος, στο οποίο απαγορεύεται η πρόσβαση στους επιβάτες, όπως ορίζει το σημείο 7.9.4 7

7.2.1.5. το εμβαδόν οποιουδήποτε χώρου που προορίζεται μόνον για τη μεταφορά εμπορευμάτων ή αποσκευών και στον οποίον δεν επιτρέπεται η είσοδος επιβατών 7

7.2.1.6. το εμβαδόν που απαιτείται για το χώρο εργασίας κατά τη λειτουργία του οχήματος 7

7.2.1.7. το εμβαδόν του δαπέδου που καταλαμβάνεται από οποιοδήποτε κλιμακοστάσιο του οχήματος.

7.2.2. Για τον υπολογισμό του εμβαδού της επιφανείας S1 αφαιρείται από το S0:

7.2.2.1. το εμβαδόν όλων των μερών του δαπέδου, στα οποία η κλίση υπερβαίνει τις μέγιστες επιτρεπόμενες τιμές, όπως ορίζεται στο σημείο 7.7.6 7

7.2.2.2. το εμβαδόν όλων των μερών που δεν είναι προσβάσιμα στους ορθίους όταν όλα τα καθίσματα είναι κατειλημμένα 7

7.2.2.3. το εμβαδόν όλων των μερών, όπου το καθαρό ύψος άνωθεν του δαπέδου είναι μικρότερο των 190 cm ή - στην περίπτωση ενός τμήματος του διαδρόμου επάνω και πίσω από τον πίσω άξονα, και τα συνδεόμενα μέρη αυτού - κάτω των 180 cm (οι χειρολαβές δεν λαμβάνονται υπόψη στη σύνδεση αυτή) 7

7.2.2.4. το εμβαδόν εμπρός από το κάθετο επίπεδο που διέρχεται από το κέντρο της επιφανείας του καθίσματος του οδηγού (την πιο πίσω θέση του) και από το κέντρο του εξωτερικού κατόπτρου που είναι τοποθετημένο στην αντίθετη πλευρά του οχήματος 7

7.2.2.5. η επιφάνεια 30 cm εμπρός από οποιοδήποτε κάθισμα 7

7.2.2.6. οποιοδήποτε μέρος της επιφανείας του δαπέδου (π.χ. γωνία ή ακμή), στο οποίο δεν είναι δυνατόν να τοποθετηθεί οποιαδήποτε πλευρά ορθογωνίου παραλληλογράμμου διαστάσεων 400 mm Χ 300 mm 7

7.2.2.7. οποιαδήποτε επιφάνεια που δεν είναι ικανή να περιγράψει ορθογώνιο παραλληλόγραμμο διαστάσεων 400 mm Χ 300 mm 7

7.2.2.8. στα οχήματα της κλάσης II, η επιφάνεια στην οποία επιτρέπονται οι όρθιοι.

7.3. Αριθμός καθήμενων επιβατών

7.3.1. Στο όχημα πρέπει να υφίσταται αριθμός (P) καθισμάτων, συμβατός προς τις απαιτήσεις του σημείου 7.7.8. Στην περίπτωση οχήματος της κλάσης I ή κλάσης II και Α, ο αριθμός P είναι τουλάχιστον ίσος προς τον αριθμό τετραγωνικών μέτρων του δαπέδου που διατίθενται για ορθίους και (τυχόν) πλήρωμα (S0) στρογγυλευμένο προς τον πλησιέστερο ακέραιο αριθμό προς τα κάτω.

7.3.2. Ο συνολικός αριθμός Ν καθημένων επιβατών και πληρώματος για οχήματα πρέπει να συμμορφώνεται προς τις ακόλουθες ανισότητες:

N ≤ P + >NUM>S1 >DEN>Ssp

και

N ≤ >NUM>MT - MK - 100 V - BX >DEN>Q

>ΘΕΣΗ ΠΗΝΑΚΑ>

Στην περίπτωση οχημάτων της κλάσης III και Β S1 = 0.

Η τιμή Qκαι Ssp για κάθε κλάση οχήματος είναι η ακόλουθη:

>ΘΕΣΗ ΠΗΝΑΚΑ>

7.3.3. Όταν το όχημα είναι φορτωμένο με αριθμό επιβατών και πληρώματος Ν και με μία μάζα αποσκευών Β + ΒΧ, η μάζα σε κάθε άξονα και η μάζα του οχήματος δεν πρέπει να υπερβαίνουν την τιμή της αντίστοιχης μέγιστης τεχνικά αποδεκτής μάζας.

7.3.4. Το όχημα πρέπει να φέρει σαφή και ευδιάκριτη σήμανση στο εσωτερικό του, κοντά στην εμπρόσθια θύρα, με χαρακτήρες ή πικτογράμματα μη κατώτερων των 15 mm καθ' ύψος και ψηφία μη κατώτερων των 25 mm καθ' ύψος, με:

7.3.4.1. το μέγιστο αριθμό καθισμάτων που μπορεί να φέρει το όχημα 7

7.3.4.2. το μέγιστο αριθμό ορθίων, εφόσον προβλέπεται, που μπορεί να φέρει το όχημα και

7.3.4.3. το μέγιστο αριθμό αναπηρικών πολυθρόνων που μπορεί να φέρει το όχημα, εφόσον προβλέπεται και

7.3.4.4. τη μάζα αποσκευών που μπορεί να μεταφέρει το όχημα όταν ο αριθμός επιβατών και το πλήρωμα στο όχημα δεν συνεπάγονται υπέρβαση της μέγιστης τεχνικά αποδεκτής μάζας του οχήματος ή οποιουδήποτε άξονα:

7.3.4.4.1. στο διαμέρισμα αποσκευών (βλέπε σημείο 7.1.6) 7

7.3.4.4.2. στην οροφή, εφόσον είναι ειδικά διαμορφωμένη για τη μεταφορά αποσκευών (βλέπε σημείο 7.1.7).

7.4. Δοκιμή ευστάθειας

7.4.1. Η ευστάθεια ενός οχήματος πρέπει να είναι τέτοια ώστε να μην υπάρχει υπέρβαση του σημείου στο οποίο επέρχεται η ανατροπή, όταν η επιφάνεια επί της οποίας στηρίζεται το όχημα έχει κλίση κατά τη στροφή προς αμφότερες τις πλευρές 35 μοιρών από το οριζόντιο επίπεδο.

7.4.2. Για τους σκοπούς της ανωτέρω δοκιμής, το όχημα πρέπει να είναι χωρίς φορτίο, όπως περιγράφεται στο σημείο 7.1.3, καθώς επίσης:

7.4.2.1. να έχουν τοποθετηθεί επάνω σε κάθε κάθισμα επιβάτη και μέλους πληρώματος φορτίο ίσο προς το Q (όπως ορίζεται στο σημείο 7.3.2). Εάν το όχημα δεν προβλέπει ορθίους ή όρθιο μέλος πληρώματος, το κέντρο βάρους των φορτίων Q ή των 75 kg που αντιστοιχούν, πρέπει να είναι ομοιόμορφα κατανεμημένο στον αντίστοιχο χώρο ορθίων ή ορθίου μέλους πληρώματος, σε ύψος 875 mm. Όταν ένα όχημα είναι εξοπλισμένο για να μεταφέρει αποσκευές στην οροφή του, πρέπει να στερεώνεται στην οροφή μια ομοιόμορφα κατανεμημένη μάζα μη κατώτερη εκείνης που περιγράφεται στο σημείο 7.1.7, η οποία αντιπροσωπεύει τις αποσκευές αυτές. Το άλλο διαμέρισμα αποσκευών δεν πρέπει να περιέχει αποσκευές.

7.4.3. Το ύψος (ρίχτι) οποιασδήποτε βαθμίδας που χρησιμοποιείται για να αποφεύγεται η πλευρική ολίσθηση ενός τροχού του οχήματος επί της διάταξης δοκιμής κλίσεως δεν πρέπει να είναι μεγαλύτερο των δύο τρίτων της απόστασης μεταξύ της επιφανείας επάνω στην οποία στέκεται το όχημα πριν αποκτήσει κλίση και του μέρους του σώτρου του συγκεκριμένου τροχού που είναι πλησιέστερο προς την επιφάνεια, όταν το όχημα είναι φορτωμένο σύμφωνα με το σημείο 7.4.2.

7.4.4. Τα μέρη του οχήματος, τα οποία δεν προβλέπεται να έρχονται σε επαφή υπό φυσιολογικές συνθήκες χρήσης, δεν πρέπει να έρχονται σε επαφή κατά τη διάρκεια της δοκιμής ούτε να υπόκεινται ζημία ή να φθείρονται.

7.4.5. Ειδάλλως, μπορεί να χρησιμοποιηθεί υπολογισμός για να αποδειχθεί ότι το όχημα δεν ανατρέπεται υπό τις συνθήκες που περιγράφονται στα σημεία 7.4.1 και 7.4.2. Στον υπολογισμό αυτό πρέπει να λαμβάνονται υπόψη οι ακόλουθες παράμετροι:

7.4.5.1. μάζα και διαστάσεις 7

7.4.5.2. ύψος του κέντρου βάρους 7

7.4.5.3. σταθερές ελατηρίου 7

7.4.5.4. κάθετες και οριζόντιες σταθερές τροχών 7

7.4.5.5. χαρακτηριστικά του χειριστηρίου πίεσης του αέρα στα ελατήρια αερίου 7

7.4.5.6. θέση του κέντρου κινήσεων 7

7.4.5.7. αντοχή του αμαξώματος στη στρέψη.

Η μέθοδος υπολογισμού περιγράφεται στο προσάρτημα 1 του παρόντος παραρτήματος.

7.5. Πυροπροστασία

7.5.1. Διαμέρισμα κινητήρα

7.5.1.1. Στο διαμέρισμα κινητήρα δεν πρέπει να χρησιμοποιείται κανένα εύφλεκτο ηχομονωτικό υλικό ή υλικό ικανό να διαποτισθεί από καύσιμο, λιπαντικό ή άλλο καύσιμο υλικό, εκτός εάν το υλικό είναι αδιαβροχοποιημένο.

7.5.1.2. Πρέπει να λαμβάνεται μέριμνα ώστε να υπάρχει κατάλληλη έξοδος του διαμερίσματος του κινητήρα είτε στραγγιστικά στόμια ώστε να αποφεύγεται, κατά το δυνατόν, η συσσώρευση καυσίμου, λιπαντικού ελαίου ή οποιουδήποτε άλλου καύσιμου υλικού σε οποιοδήποτε μέρος του διαμερίσματος του κινητήρα.

7.5.1.3. Μεταξύ του διαμερίσματος του κινητήρα ή οποιασδήποτε άλλης πηγής θερμότητας (όπως η διάταξη που είναι σχεδιασμένη για να απορροφά την ενέργεια που ελευθερώνεται όταν το όχημα κατέρχεται επιμήκη κατωφέρεια, π.χ. επιβραδυντής ή διάταξη θέρμανσης του εσωτερικού του αμαξώματος διαφορετική όμως από μία διάταξη που λειτουργεί με κυκλοφορία θερμού ύδατος) και του υπόλοιπου οχήματος πρέπει να υπάρχει χώρισμα από πυράντοχο υλικό. Όλες οι πακτώσεις, οι σύνδεσμοι, τα παρεμβύσματα κ.λπ. που χρησιμοποιούνται σε σύνδεση με το χώρισμα αυτό πρέπει να είναι πυράντοχα.

7.5.1.4. Οποιαδήποτε λειτουργούσα διάταξη, εκτός από τις διατάξεις θερμού ύδατος που προβλέπονται στο διαμέρισμα επιβατών, εφόσον περιλαμβάνει υλικό σχεδιασμένο να αντέχει στις παραγόμενες από αυτήν θερμοκρασίες, δεν πρέπει να εκλύει τοξικό καπνό 7 το σημείο όπου ευρίσκεται επίσης δεν πρέπει να επιτρέπει στους επιβάτες να έρχονται σε επαφή με οποιαδήποτε θερμή επιφάνεια.

7.5.2. Σύστημα τροφοδοσίας καυσίμου

7.5.2.1. Στο διαμέρισμα οδηγού ή το διαμέρισμα επιβατών δεν πρέπει να υπάρχει καμία συσκευή τροφοδοσίας καυσίμου.

7.5.2.2. Οι σωληνώσεις τροφοδοσίας και όλα τα υπόλοιπα μέρη του συστήματος τροφοδοσίας καυσίμου πρέπει να ευρίσκονται σε σημεία οχήματος, όπου υπάρχει πληρέστερη λογική προστασία.

7.5.2.3. Οι στροφές ή κλίσεις και οι δονήσεις της δομής του οχήματος ή της μονάδας παραγωγής ισχύος δεν πρέπει να προκαλούν στις σωληνώσεις καυσίμου ασυνήθη καταπόνηση.

7.5.2.4. Οι ενώσεις εύκαμπτων ή ευλίγιστων σωληνώσεων με άκαμπτα μέρη του συστήματος τροφοδοσίας καυσίμου πρέπει να είναι σχεδιασμένες και κατασκευασμένες έτσι ώστε να παραμένουν στεγανές υπό διάφορες συνθήκες χρήσης του οχήματος, παρά την παλαίωση, τη στροφή ή την κλίση, ή τη δόνηση της δομής του οχήματος ή της μονάδας παραγωγής ισχύος.

7.5.2.5. Η διαρροή καυσίμου από οποιοδήποτε μέρος του συστήματος πρέπει να μπορεί να ρέει ελεύθερα στην επιφάνεια του οδοστρώματος, ποτέ όμως στο σύστημα εξάτμισης.

7.5.3. Ηλεκτρολογικός εξοπλισμός και καλωδίωση

7.5.3.1. Όλα τα καλώδια πρέπει να είναι μονωμένα και όλα τα καλώδια και ο ηλεκτρολογικός εξοπλισμός πρέπει να μπορούν να αντέχουν στις συνθήκες θερμοκρασίας και υγρασίας στις οποίες εκτίθενται. Στο διαμέρισμα του κινητήρα, πρέπει να δίδεται ιδιαίτερη προσοχή ούτως ώστε τα καλώδια και ο ηλεκτρολογικός εξοπλισμός να αντέχει σε θερμοκρασία περιβάλλοντος και στα αποτελέσματα όλων των τυχόν ρυπαντών.

7.5.3.2. Από κανένα καλώδιο του ηλεκτρικού κυκλώματος δεν πρέπει να διέρχεται περισσότερο ηλεκτρικό ρεύμα από εκείνο για το οποίο έχει σχεδιασθεί το καλώδιο με βάση τον τρόπο εγκατάστασής του και τη μέγιστη θερμοκρασία περιβάλλοντος.

7.5.3.3. Κάθε ηλεκτρικό κύκλωμα που τροφοδοτεί ένα τμήμα του εξοπλισμού, εξαιρέσει του κινητήρα, του κυκλώματος ανάφλεξης (επιβαλλόμενη ανάφλεξη), των αναφλεκτήρων, της διάταξης παύσης του κινητήρα, του κυκλώματος φόρτισης και της γείωσης του συσσωρευτή, πρέπει να διαθέτει ασφάλεια ή διακόπτη κυκλώματος. Μπορούν ωστόσο να προστατεύονται με μία κοινή ασφάλεια ή έναν κοινό διακόπη κυκλώματος, υπό τον όρο ότι η ονομαστική χωρητικότητά τους δεν υπερβαίνει τα 16 A.

7.5.3.4. Όλα τα καλώδια πρέπει να είναι καλά προστατευμένα και να είναι ασφαλώς τοποθετημένα κατά τρόπο ώστε να μην μπορούν να υποστούν βλάβη λόγω κοπής, τριβής ή φθοράς.

7.5.3.5. Όταν η τάση υπερβαίνει το 100 Volts RMS (τετραγωνική ρίζα του μέσου όρου) σε ένα ή περισσότερα ηλεκτρικά κυκλώματα του οχήματος, ένας διακόπτης μόνωσης μηχανικής λειτουργίας, ο οποίος είναι ικανός να αποσυνδέσει όλα αυτά τα κυκλώματα από την κύρια συσκευή ηλεκτρικής παροχής συνδέεται με κάθε πόλο της παροχής αυτής, η οποία δεν διαθέτει γείωση, και τοποθετείται εντός του οχήματος σε θέση εύκολα προσβάσιμη από τον οδηγό, υπό την προϋπόθεση ότι αυτός ο διακόπτης μόνωσης μπορεί να αποσυνδέσει οποιοδήποτε ηλεκτρικό κύκλωμα που τροφοδοτεί τα υποχρεωτικά εξωτερικά φώτα του οχήματος. Η παρούσα παράγραφος δεν ισχύει για τα κυκλώματα ανάφλεξης υψηλής τάσης ή για τα κυκλώματα μέσα σε μια μονάδα εξοπλισμού του οχήματος.

7.5.3.6. Όλα τα ηλεκτρικά καλώδια πρέπει να είναι τοποθετημένα έτσι ώστε κανένα τμήμα τους να μην έρχεται σε επαφή με καμμία σωλήνωση του συστήματος τροφοδοσίας καυσίμου ή με οιοδήποτε μέρος του συστήματος εξάτμισης, ή να υποβάλλεται σε υπερβολική θερμότητα, εκτός εάν έχει προβλεφθεί κατάλληλη ειδική μόνωση και προστασία, όπως π.χ. σε μια ηλεκτρομαγνητική βαλβίδα εξάτμισης.

7.5.3.7. Όλα τα ηλεκτρικά καλώδια πρέπει να πληρούν τις προδιαγραφές του παραρτήματος IX.

7.5.4. Συσσωρευτές

7.5.4.1. Όλοι οι συσσωρευτές πρέπει να είναι καλά ασφαλισμένοι και να είναι εύκολοι στην πρόσβαση.

7.5.4.2. Το διαμέρισμα του συσσωρευτή πρέπει να είναι χωρισμένο από το διαμέρισμα επιβατών και το διαμέρισμα του οδηγού και να αερίζεται από τον εξωτερικό αέρα.

7.5.4.3. Οι ακροδέκτες του συσσωρευτή πρέπει να είναι προστατευμένοι από τον κίνδυνο βραχυκυκλώματος.

7.5.5. Πυροσβεστήρες και εξοπλισμός πρώτων βοηθειών

7.5.5.1. Μέσα στο όχημα πρέπει να είναι τοποθετημένοι ένας ή περισσότεροι πυροσβεστήρες, εκ των οποίων ο ένας κοντά στο κάθισμα του οδηγού. Τα οχήματα της κλάσης Α και Β πρέπει να είναι εξοπλισμένα τουλάχιστον με έναν πυροσβεστήρα ελάχιστης απόδοσης κατά τη δοκιμή 8Α 34Β σύμφωνα προς το πρότυπο ΕΝ3 μέρος 1 της CEN και χωρητικότητας τουλάχιστον 2 kg. Τα οχήματα της κλάσης I, II και III πρέπει να είναι εξοπλισμένα με τουλάχιστον ένα πυροσβεστήρα με ελάχιστη απόδοση δοκιμής 21Α 113Β σύμφωνα με το πρότυπο ΕΝ3 μέρος 1 της CEN και χωρητικότητας τουλάχιστον 6 kg. Οι πυροσβεστήρες δεν πρέπει να περιέχουν αλογονοποιημένους υδρογονάνθρακες ως προϊόν πυρόσβεσης.

7.5.5.2. Επίσης, πρέπει να προβλέπεται χώρος για την τοποθέτηση ενός ή περισσότερων κιβωτίων πρώτων βοηθειών. Ο προβλεπόμενος χώρος δεν πρέπει να είναι μικρότερος των 7 dm³, η δε ελάχιστη διάστασή του δεν πρέπει να είναι μικρότερη των 80 mm.

7.5.5.3. Οι πυροσβεστήρες και τα κιβώτια πρώτων βοηθειών πρέπει να είναι προστατευμένα από την κλοπή ή τον βανδαλισμό (π.χ. μέσα σε εσωτερικό ερμάριο ή πίσω από θραύσιμη ύαλο), με την προϋπόθεση ότι τα σημεία όπου ευρίσκονται είναι ευδιάκριτα και ότι έχουν προβλεφθεί τα μέσα με τα οποία μπορούν εύκολα να χρησιμοποιηθούν σε περίπτωση ανάγκης.

7.5.6. Υλικά

Δεν επιτρέπεται κανένα εύφλεκτο υλικό στο σύστημα εξάτμισης, σε βάθος 10 cm ή οποιοδήποτε άλλη σημαντική πηγή θερμότητας, εκτός εάν το υλικό προστατεύεται με αποτελεσματικό τρόπο. Εφόσον χρειάζεται, πρέπει να προβλέπεται προστασία ούτως ώστε το έλαιο ή οποιαδήποτε άλλο εύφλεκτο υλικό να μην έρχεται σε επαφή με το σύστημα εξάτμισης ή με άλλη σημαντική πηγή θερμότητας. Για τους σκοπούς του παρόντος σημείου, εύφλεκτο υλικό θεωρείται εκείνο το οποίο δεν είναι μελετημένο να αντέχει σε θερμοκρασίες που μπορούν να σημειωθούν στη θέση αυτή.

7.6. Έξοδοι

7.6.1. Αριθμός εξόδων

7.6.1.1. Κάθε όχημα πρέπει να διαθέτει τουλάχιστον δύο θύρες, είτε δύο θύρες επιβατών είτε μία θύρα επιβατών και μία θύρα κινδύνου. Ο ελάχιστος αριθμός θυρών επιβατών που απαιτείται είναι ο ακόλουθος.

>ΘΕΣΗ ΠΗΝΑΚΑ>

7.6.1.1.α. Κατά παρέκκλιση των διατάξεων του σημείου 7.6.1.1, τα κράτη μέλη μπορούν να επιτρέπουν την πώληση ή τη θέση σε κυκλοφορία νέων οχημάτων που ανταποκρίνονται στην ακόλουθη διάταξη:.

Κάθε όχημα της κλάσης I και Α, του οποίου το συνολικό πλάτος δεν υπερβαίνει τα 2,3 m, πρέπει να διαθέτει δύο θύρες, μία θύρα επιβατών και μία θύρα κινδύνου στην αντίθετη πλευρά. Ο ελάχιστος απαιτούμενος αριθμός είναι ο ακόλουθος:

>ΘΕΣΗ ΠΗΝΑΚΑ>

7.6.1.2. Κάθε αρθρωτό όχημα πρέπει να διαθέτει σε κάθε άκαμπτο τμήμα του τουλάχιστον μία θύρα επιβατών, ενώ κάθε αρθρωτό όχημα της κλάσης I πρέπει να διαθέτει τουλάχιστον δύο θύρες επιβατών στο εμπρόσθιο τμήμα του.

7.6.1.3. Για τους σκοπούς της παρούσας απαίτησης, οι θύρες επιβατών που είναι εξοπλισμένες με μηχανοκίνητο σύστημα ελέγχου δεν θεωρούνται ότι αποτελούν και θύρες κινδύνου, εκτός εάν μπορούν να είναι και χειροκίνητες, όταν το σύστημα ελέγχου που περιγράφεται στο σημείο 7.6.5.1 έχει ενεργοποιηθεί σε περίπτωση ανάγκης.

7.6.1.4. Ο ελάχιστος αριθμός εξόδων κινδύνου πρέπει να είναι διαμορφωμένος έτσι ώστε ο συνολικός αριθμός εξόδων να είναι ο ακόλουθος:

>ΘΕΣΗ ΠΗΝΑΚΑ>

Οι καταπακτές εξόδου υπολογίζονται μόνο ως μία από τις ανωτέρω αναφερόμενες εξόδους κινδύνου.

7.6.1.4.α. Κατά παρέκκλιση των διατάξεων του σημείου 7.6.1.4, τα κράτη μέλη μπορούν να επιτρέπουν την πώληση ή τη θέση σε κυκλοφορία νέων οχημάτων που πληρούν την ακόλουθη διάταξη:

Ο ελάχιστος αριθμός εξόδων για τα οχήματα της κλάσης I και Α μέγιστου συνολικού πλάτους 2,3 m, πρέπει να είναι διαμορφωμένος έτσι ώστε ο συνολικός αριθμός εξόδων να είναι ο ακόλουθος:

>ΘΕΣΗ ΠΗΝΑΚΑ>

Οι καταπακτές κινδύνου υπολογίζονται ως μία από τις προαναφερθείσες εξόδους.

7.6.1.5. Κάθε άκαμπτο τμήμα ενός αρθρωτού οχήματος θεωρείται ως χωριστό όχημα για τον καθορισμό του ελάχιστου αριθμού και τη θέση των εξόδων, εξαιρέσει της περίπτωσης του σημείου 7.6.2.4. Ο αριθμός επιβατών καθορίζεται για κάθε άκαμπτο τμήμα.

7.6.1.6. Κάθε διπλή θύρα επιβατών υπολογίζεται ως δύο θύρες και κάθε διπλό παράθυρο ως δύο παράθυρα κινδύνου.

7.6.1.7. Εφόσον το διαμέρισμα οδηγού δεν παρέχει πρόσβαση στο διαμέρισμα επιβατών μέσω διαδρόμου που πληροί μια από τις προϋποθέσεις που περιγράφονται στο σημείο 7.7.1.1, πρέπει να πληρούνται οι ακόλουθοι όροι:

7.6.1.7.1. το διαμέρισμα οδηγού έχει δύο εξόδους, οι οποίες δεν πρέπει να ευρίσκονται αμφότερες στην ίδια πλευρά 7 όταν μία από τις εξόδους είναι παράθυρο, πρέπει να πληροί τις απαιτήσεις που ορίζονται στα σημεία 7.6.3.1 και 7.6.8 για τα παράθυρα κινδύνου 7

7.6.1.7.2. επιτρέπεται ένα ή δύο καθίσματα παραπλεύρως του οδηγού για επιπλέον άτομα, οπότε στην περίπτωση αυτή και οι δύο έξοδοι που αναφέρονται στο σημείο 7.6.1.7.1 είναι θύρες. Η θύρα του οδηγού γίνεται δεκτή ως θύρα κινδύνου για τους καταλαμβάνοντες τα καθίσματα αυτά, υπό τον όρο ότι το κάθισμα του οδηγού, το τιμόνι, το περίβλημα του κινητήρα, ο μοχλός ταχυτήτων, το χειρόφρενο κ.λπ. δεν αποτελούν μεγάλο εμπόδιο. Η θύρα που προβλέπεται για τα πρόσθετα άτομα γίνεται δεκτή ως θύρα κινδύνου για τον οδηγό. Επιτρέπεται η τοποθέτηση έως πέντε πρόσθετων καθισμάτων σε ένα διαμέρισμα που ενσωματώνει το διαμέρισμα του οδηγού, υπό τον όρο ότι τα πρόσθετα καθίσματα και ο χώρος για τα καθίσματα αυτά πληρούν όλες τις απαιτήσεις της παρούσας οδηγίας και ότι τουλάχιστον μία θύρα, η οποία παρέχει πρόσβαση στο διαμέρισμα επιβατών, πληροί τις απαιτήσεις του σημείου 7.6.3 για τις θύρες κινδύνου 7

7.6.1.7.3. υπό τις περιστάσεις που περιγράφονται στα σημεία 7.6.7.1 και 7.6.1.7.2, οι έξοδοι που προβλέπονται για το διαμέρισμα οδηγού δεν υπολογίζονται ως μία από τις θύρες που απαιτούνται στα σημεία 7.6.1.1 έως 7.6.1.2, ούτε ως μία από τις εξόδους που απαιτούνται στο σημείο 7.6.1.4, εξαιρέσει της περίπτωσης που αναφέρεται στο σημείο 7.6.1.7.1 και 7.6.1.7.2. Τα σημεία από 7.6.3 έως 7.6.7, 7.7.1, 7.7.2 και 7.7.7 δεν ισχύουν για τις εξόδους αυτές.

7.6.1.8. Εφόσον υπάρχει πρόσβαση στο διαμέρισμα οδηγού και τα παρακείμενα καθίσματα από το κυρίως διαμέρισμα επιβατών μέσω διαδρόμου που πληροί μία από τις προϋποθέσεις που περιγράφονται στο σημείο 7.7.5.1.1, δεν απαιτείται έξοδος από το διαμέρισμα του οδηγού.

7.6.1.9. Εφόσον προβλέπεται θύρα οδηγού ή άλλη έξοδος από το διαμέρισμα υπό τις περιστάσεις που περιγράφονται στο σημείο 7.6.1.8, αυτή μπορεί να υπολογίζεται μόνον ως έξοδος για τους επιβάτες υπό τον όρο ότι:

7.6.1.9.1. δεν δημιουργείται συνωστισμός μεταξύ του τιμονιού και του καθίσματος του οδηγού, για να γίνεται χρήση της εξόδου αυτής 7

7.6.1.9.2. πληροί τις απαιτήσεις σχετικά με τις διαστάσεις των εξόδων κινδύνου που αναφέρονται στο σημείο 7.6.3.1.

7.6.1.10. Τα σημεία 7.6.1.8 και 7.6.1.9 δεν αποκλείουν την ύπαρξη θύρας ή άλλου εμποδίου μεταξύ του καθίσματος του οδηγού και του διαμερίσματος επιβατών, υπό τον όρο ότι το εμπόδιο αυτό μπορεί εύκολα να ελευθερωθεί από τον οδηγό σε περίπτωση ανάγκης. Μία θύρα οδηγού σε διαμέρισμα προστατευόμενο από εμπόδιο του είδους αυτού δεν υπολογίζεται ως έξοδος επιβατών.

7.6.1.11. Οι καταπακτές κινδύνου, επιπροσθέτως των θυρών και παραθύρων κινδύνου τοποθετούνται στην οροφή των οχημάτων της κλάσεως II, III και Β. Μπορούν επίσης να τοποθετούνται στα οχήματα της κλάσης I και Α. Στις περιπτώσεις αυτές ο ελάχιστος αριθμός καταπακτών είναι:

>ΘΕΣΗ ΠΗΝΑΚΑ>

7.6.2. Θέση των εξόδων

Τα οχήματα χωρητικότητας άνω των 22 καθισμάτων επιβατών πρέπει να πληρούν τις απαιτήσεις που αναφέρονται κατωτέρω. Τα οχήματα χωρητικότητας έως 22 επιβατών μπορούν να πληρούν είτε τις απαιτήσεις που ακολουθούν είτε εκείνες που περιλαμβάνονται στο παράρτημα VI σημείο 1.2.

7.6.2.1. Οι θύρες επιβατών θα τοποθετούνται στην πλευρά του οχήματος που προσεγγίζει περισσότερο την πλευρά της οδού που αντιστοιχεί στην κατεύθυνση κυκλοφορίας της χώρας στην οποία το όχημα πρόκειται να ταξινομηθεί προς κυκλοφορία, και τουλάχιστον μία από αυτές πρέπει να βρίσκεται στο εμπρόσθιο ήμισυ του οχήματος. Αυτό δεν αποκλείει την ύπαρξη θύρας στην οπίσθια όψη του οχήματος για χρήση της από επιβάτες με αναπηρική πολυθρόνα.

7.6.2.2. Όταν υπάρχουν περισσότερες από δύο θύρες επιβατών, δύο από τις θύρες πρέπει να είναι διαχωρισμένες, έτσι ώστε η απόσταση μεταξύ των εγκαρσίων επιπέδων που διέρχονται από το κέντρο της επιφάνειάς τους να μην είναι μικρότερη του 40 % του συνολικού μήκους του διαμερίσματος επιβατών. Εφόσον μία από αυτές τις δύο θύρες αποτελεί τμήμα διπλής θύρας, η απόσταση αυτή μετρείται μεταξύ των δύο πλέον απομακρυσμένων θυρών.

7.6.2.3. Οι έξοδοι πρέπει να τοποθετούνται έτσι ώστε ο αριθμός τους σε κάθε μία από τις δύο πλευρές του οχήματος να είναι ουσιαστικά ο ίδιος.

7.6.2.4. Τουλάχιστον μία έξοδος κινδύνου πρέπει να τοποθετείται είτε στην οπίσθια όψη είτε στην εμπρόσθια όψη του οχήματος αντίστοιχα. Για τα οχήματα της κλάσης I, η παρούσα διάταξη πληροίται εφόσον η καταπακτή εξόδου είναι τοποθετημένη στην οροφή.

7.6.2.5. Οι έξοδοι επί της ιδίας πλευράς του οχήματος πρέπει να είναι κατάλληλα κατανεμημένες κατά μήκος του οχήματος.

7.6.2.6. Επιπρέπεται μία θύρα στην οπίσθια όψη του οχήματος εφόσον δεν υπάρχει θύρα επιβατών.

7.6.2.7. Όταν υπάρχουν καταπακτές κινδύνου, αυτές πρέπει να τοποθετούνται ως εξής: εφόσον υπάρχει μόνον μία καταπακτή, αυτή πρέπει να βρίσκεται στο μεσαίο τρίτο της οροφής 7 εφόσον υπάρχουν δύο καταπακτές, αυτές πρέπει να έχουν μεταξύ τους απόσταση τουλάχιστον 2 m μεταξύ των πλησιέστερων ακμών των ανοιγμάτων επί μίας γραμμής παράλληλης προς τον διαμήκη άξονα του οχήματος.

7.6.3. Ελάχιστες διαστάσεις εξόδων

7.6.3.1. Τα διάφορα είδη εξόδων πρέπει να έχουν τις ακόλουθες ελάχιστες διαστάσεις:

>ΘΕΣΗ ΠΗΝΑΚΑ>

7.6.3.2. Τα οχήματα μέγιστης χωρητικότητας 22 επιβατών μπορούν να πληρούν είτε τις απαιτήσεις του σημείου 7.6.3.1 είτε εκείνες που περιλαμβάνονται στο παράρτημα VI σημείο 1.1.

7.6.4. Τεχνικές απαιτήσεις για όλες τις θύρες επιβατών

7.6.4.1. Κάθε θύρα επιβατών πρέπει να είναι δυνατόν να ανοίγει εύκολα από το εσωτερικό και το εξωτερικό του οχήματος όταν το όχημα είναι εν στάσει (όχι όμως αναγκαστικά όταν το όχημα βρίσκεται εν κινήσει). Ωστόσο, η παρούσα απαίτηση δεν θεωρείται ότι αποκλείει τη δυνατότητα μανδάλωσης της θύρας από έξω, υπό τον όρο ότι η θύρα μπορεί πάντοτε να ανοιχθεί από μέσα.

7.6.4.2. Κάθε διάταξη χειρισμού ή διάταξη ανοίγματος μιας θύρας επιβατών από έξω, πρέπει να βρισκεται σε μέγιστη απόσταση 150 cm από το έδαφος, όταν το όχημα βρίσκεται εν στάσει χωρίς φορτίο επί επίπεδης επιφάνειας.

7.6.4.3. Κάθε μονάδα θύρας επιβατών μη αυτομάτου λειτουργίας, η οποία είναι συρόμενη ή περιστρεφόμενη, πρέπει να σύρεται ή να περιστρέφεται έτσι ώστε, όταν η ανοικτή θύρα έρχεται σε επαφή με ακίνητο αντικείμενο ενόσω το όχημα κινείται, να κλείνει.

7.6.4.4. Όταν μια μη αυτόματη θύρα επιβατών είναι εξοπλισμένη με μάνδαλο τύπου slam lock, το μάνδαλο πρέπει να μανδαλώνει σε δύο στάδια.

7.6.4.5. Στην εσωτερική πλευρά μιας θύρας επιβατών δεν πρέπει να υπάρχει καμία διάταξη που να καλύπτει τις εσωτερικές βαθμίδες όταν η θύρα είναι κλειστή. Αυτό δεν αποκλείει την ύπαρξη μέσα στο κλιμακοστάσιο, όταν η θύρα είναι κλειστή, του μηχανισμού λειτουργίας της θύρας και άλλου εξοπλισμού προσαρτημένου στην εσωτερική πλευρά της θύρας, ο οποίος δεν αποτελεί προέκταση του δαπέδου επί του οποίου στέκονται επιβάτες. Αυτός ο μηχανισμός και ο εξοπλισμός δεν πρέπει να είναι επικίνδυνος για τους επιβάτες.

7.6.4.6. Εφόσον η άμεση ορατότητα δεν είναι η κατάλληλη, οπτικές ή άλλες διατάξεις πρέπει να τοποθετούνται έτσι ώστε να επιτρέπουν στον οδηγό να ανιχνεύει από τη θέση του την παρουσία επιβάτη στην άμεση εσωτερική και εξωτερική γειτνίαση κάθε πλευράς θύρας επιβατών μη αυτόματης λειτουργίας. Στην περίπτωση θύρας επιβατών στην οπίσθια όψη του οχήματος μέγιστης χωρητικότητας 22 επιβατών, η απαίτηση αυτή πληρούται εφόσον ο οδηγός μπορεί να ανιχνεύει την παρουσία ατόμου ύψους 1,30 m το οποίο στέκεται σε απόσταση 1 m πίσω από το όχημα.

7.6.4.7. Ο μηχανισμός κάθε θύρας, η οποία ανοίγει προς το εσωτερικό του οχήματος, πρέπει να είναι έτσι κατασκευασμένος, έτσι ώστε η κίνηση της θύρας να μην μπορεί να προκαλεί τραυματισμό σε επιβάτες υπό φυσιολογικές συνθήκες χρήσης. Εφόσον χρειάζεται, πρέπει να προβλέπονται κατάλληλες προστατευτικές διατάξεις.

7.6.4.8. Εφόσον μια θύρα επιβατών είναι παρακείμενη σε θύρα τουαλέτας ή άλλου εσωτερικού διαμερίσματος, η θύρα επιβατών πρέπει να είναι προστατευμένη από ακούσια λειτουργία της. Ωστόσο, η απαίτηση αυτή δεν ισχύει εφόσον η θύρα μανδαλώνεται αυτόματα όταν το όχήμα κινείται με ταχύτητα άνω των 5 km/h.

7.6.4.9. Στην περίπτωση των οχημάτων χωρητικότητας έως 22 επιβατών, τα φύλλα των θυρών επιβατών που βρίσκονται στην οπίσθια όψη του οχήματος δεν πρέπει να ανοίγουν άνω των 115° ή κάτω των 85° και, όταν είναι ανοικτά, να μπορούν αυτόματα να διατηρούνται στη θέση αυτή. Αυτό δεν αποκλείει την ικανότητα υπέρβασης του σημείου ακινητοποίησής τους ή την ικανότητα να ανοίγει η πόρτα πέραν της γωνίας αυτής όταν αυτό είναι ασφαλές, π.χ., για να είναι εύκολη η προσέγγιση υψηλού πλατύσκαλου για την φόρτωση ή για να ανοίγουν οι θύρες κατά 270° έτσι ώστε να δημιουργείται καθαρός χώρος φόρτωσης στο πίσω μέρος του οχήματος.

7.6.5. Πρόσθετες τεχνικές απαιτήσεις για τις θύρες επιβατών μηχανικής λειτουργίας

7.6.5.1. Σε περίπτωση έκτακτης ανάγκης, κάθε θύρα επιβατών μηχανοκίνητης λειτουργίας πρέπει να είναι δυνατόν, όταν το όχημα βρίσκεται εν στάσει (όχι όμως αναγκαστικά όταν το όχημα βρίσκεται εν κινήσει), να ανοίγει από μέσα και, όταν δεν είναι μανδαλωμένη, από έξω με χειριστήρια τα οποία, ανεξαρτήτως από το γεγονός εάν λειτουργεί η παροχή ενέργειας:

7.6.5.1.1. υπερισχύουν όλων των υπολοίπων χειριστηρίων θυρών 7

7.6.5.1.2. στην περίπτωση εσωτερικών χειριστηρίων, αυτά είναι τοποθετημένα επί της θύρας, ή σε απόσταση έως 300 mm, σε ύψος όχι μικρότερο των 1 600 mm επάνω από την πρώτη βαθμίδα 7

7.6.5.1.3. μπορούν να είναι ευδιάκριτα και να εντοπίζονται εύκολα, όταν κάποιος ευρίσκεται κοντά στη θύρα και όταν στέκεται εμπρός από την θύρα 7

7.6.5.1.4. μπορούν να λειτουργήσουν από ένα άτομο όρθιο εμπρός ακριβώς από τη θύρα 7

7.6.5.1.5. να προκαλέσουν το άνοιγμα της θύρας ή να επιτρέψουν στη θύρα να ανοίγει εύκολα με χειροκίνητο τρόπο 7

7.6.5.1.6. να μπορεί να προστατευθεί από διάταξη, η οποία να μπορεί εύκολα να αφαιρεθεί ή να θραυσθεί για να επιτευχθεί η πρόσβαση στο χειριστήριο έκτακτης ανάγκης 7 η λειτουργία του χειριστηρίου έκτακτης ανάγκης, ή η αφαίρεση ενός προστατευτικού καλύμματος επάνω από το χειριστήριο, πρέπει να υποδεικνύεται στον οδηγό τόσο με ακουστικό όσο και με οπτικό τρόπο και

7.6.5.1.7. στην περίπτωση θύρας που τίθεται σε λειτουργία από τον οδηγό, η οποία δεν πληροί τις απαιτήσεις του σημείου 7.6.5.6.2, πρέπει, αφού τεθούν τα χειριστήρια σε λειτουργία για να ανοίξει η θύρα και επαναφερθούν στη φυσιολογική τους θέση, η θύρα να μην κλείνει και πάλι έως ότου ο οδηγός θέσει σε λειτουργία το αντίστοιχο χειριστήριο.

7.6.5.2. Πρέπει να προβλέπεται διάταξη, η οποία να λειτουργεί από τον οδηγό καθήμενο στο κάθισμά του για να απενεργοποιεί τα εξωτερικά χειριστήρια έκτακτης ανάγκης, έτσι ώστε να μανδαλώνουν οι θύρες επιβατών από έξω. Στην περίπτωση αυτή, τα εξωτερικά χειριστήρια έκτακτης ανάγκης πρέπει να τίθενται εκ νέου αυτόματα σε λειτουργία είτε με την έναρξη λειτουργίας του κινητήρα είτε πριν το όχημα αποκτήσει ταχύτητα 20 km/h. Συνεπώς, η απενεργοποίηση των εξωτερικών χειριστηρίων έκτακτης ανάγκης δεν επέρχεται αυτομάτως αλλά απαιτεί ενέργεια του οδηγού.

7.6.5.3. Κάθε θύρα επιβατών που τίθεται σε λειτουργία από τον οδηγό πρέπει να μπορεί να τίθεται σε λειτουργία από αυτόν καθήμενο στο κάθισμα οδήγησης χρησιμοποιώντας χειριστήρια τα οποία, εξαιρέσει της περίπτωσης ποδοκίνητου χειριστηρίου, φέρουν σαφή και χωριστή ένδειξη.

7.6.5.4. Κάθε θύρα επιβατών μηχανοκίνητης λειτουργίας πρέπει να ενεργοποιεί μια οπτική ένδειξη, η οποία να είναι πλήρως ορατή στον οδηγό όταν αυτός ευρίσκεται καθήμενος στη φυσιολογική θέση οδήγησης υπό οποιεσδήποτε συνθήκες φυσικού φωτισμού, με σκοπό να προειδοποιείται ότι η θύρα δεν έχει κλείσει τελείως. Η ένδειξη αυτή θα παρέχει το σήμα αυτό οποτεδήποτε η άκαμπτη δομή της θύρας βρίσκεται μεταξύ της πλήρως ανοικτής θέσης και ενός σημείου 30 mm από την πλήρως κλειστή θέση της. Η ίδια λυχνία μπορεί να χρησιμεύει για μία ή περισσότερες θύρες. Ωστόσο, δεν πρέπει να τοποθετείται τέτοια λυχνία για εμπρόσθια θύρα επιβατών που δεν πληροί τις απαιτήσεις των σημείων 7.6.5.6.1.1 και 7.6.5.6.1.2.

7.6.5.5. Όταν προβλέπονται για τον οδηγό χειριστήρια ούτως ώστε να ανοίγει και να κλείνει μια μηχανοκίνητης λειτουργίας θύρα επιβατών, τα χειριστήρια αυτά πρέπει να επιτρέπουν στον οδηγό να αναστρέψει την κίνηση της θύρας οποιαδήποτε στιγμή κατά τη διάρκεια της διαδικασίας ανοίγματος και κλεισίματός της.

7.6.5.6. Η κατασκευή και το σύστημα ελέγχου κάθε μηχανοκίνητης λειτουργίας θύρας επιβατών πρέπει να προβλέπονται έτσι ώστε η θύρα να μην μπορεί να τραυματίσει επιβάτη ή να μην μπορεί να εγκλωβιστεί ένας επιβάτης κατά το κλείσιμο της θύρας.

7.6.5.6.1. Η παρούσα απαίτηση θεωρείται ότι ικανοποιείται εφόσον πληρούνται οι ακόλουθες δύο απαιτήσεις:

7.6.5.6.1.1. η πρώτη απαιτήση είναι ότι, όταν ασκείται αντίσταση στο κλείσιμο της θύρας σε οποιοδήποτε σημείο μέτρησης που περιγράφεται στο παράρτημα V από μία δύναμη πίεσης έως 150 Ν, η θύρα πρέπει να ανοίγει εκ νέου αυτόματα στην πλήρη έκτασή της και, εκτός από την περίπτωση μιας αυτόματης θύρας επιβατών, να παραμένει ανοικτή έως ότου τεθεί σε λειτουργία το χειριστήριο κλεισίματός της. Η δύναμη πίεσης μπορεί να μετρηθεί με οποιαδήποτε μέθοδο που ικανοποιεί την αρμόδια αρχή. Κατευθύνσεις δίδονται στο παράρτημα V της παρούσας οδηγίας. Η μέγιστη δύναμη μπορεί να είναι υψηλότερη των 150 Ν για μικρό χρονικό διάστημα υπό τον όρο ότι δεν υπερβαίνει τα 300 Ν. Το σύστημα με το οποίο και πάλι η θύρα μπορεί να ελεγχθεί με μία ράβδο δοκιμής, τομής καθ' ύψος 60 mm, πλάτος 30 mm με τις γωνίες στρογγυλευμένες με ακτίνα 5 mm. Ειδάλλως, αυτή η πρώτη απαίτηση μπορεί να θεωρείται επίσης ότι πληρείται εφόσον, όταν είναι κλειστές οι θύρες, μπορούν αμέσως να ανοιχθούν με το χέρι, ανεξάρτητα από το ύψος της τροφοδοσίας ενέργειας που χρησιμοποιείται για τη λειτουργία της θύρας. Η προϋπόθεση αυτή θεωρείται ότι πληρείται εφόσον δύναμη πίεσης που μετρείται σύμφωνα με το παραρτήμα V δεν υπερβαίνει τα 80 Ν όταν η θύρα είναι μισάνοιχτη μεταξύ 3 και 12 cm και τα 150 Ν όταν είναι μισάνοιχτη μεταξύ 12 και 40 cm υπό όλες τις συνθήκες τροφοδοσίας σε ενέργεια 7

7.6.5.6.1.2. η δεύτερη απαίτηση είναι ότι, οποτεδήποτε οι θύρες κλείσουν τον καρπό ή τα δάκτυλα ενός επιβάτη:

7.6.5.6.1.2.1. η θύρα πρέπει να ανοίγει και πάλι αυτόματα στο μέγιστο άνοιγμά της και, με εξαίρεση την περίπτωση των αυτομάτων θυρών επιβατών, να παραμένει ανοικτή έως ότου τεθεί σε λειτουργία το χειριστήριο κλεισίματός της ή

7.6.5.6.1.2.2. ο καρπός ή τα δάκτυλα να μπορούν να ελευθερωθούν από τις θύρες χωρίς κίνδυνο τραυματισμού του επιβάτη. Η απαίτηση αυτή μπορεί να ελεγχθεί ιδιοχείρως ή με τη ράβδο δοκιμής που αναφέρεται στο σημείο 7.6.5.6.1.1, η οποία σε μήκος 300 mm έχει καταστεί λεπτότερη από 30 mm σε 5 mm. Επίσης, η ράβδος δεν πρέπει να έχει στιλβωθεί ή λιπανθεί. Εάν η θύρα εγκλωβίσει τη ράβδο, τότε η ράβδος πρέπει να είναι δυνατόν να αφαιρεθεί εύκολα ή

7.6.5.6.1.2.3. η θύρα να διατηρηθεί σε θέση που να επιτρέπει την ελεύθερη διέλευση μιας ράβδου δοκιμής καθ' ύψος τομής 60 mm, πλάτους 20 mm, με στρογγυλευμένες τις γωνίες με ακτίνα 5 mm. Η θέση αυτή δεν πρέπει να απέχει περισσότερο από 30 mm από την πλήρως κλειστή θέση.

7.6.5.6.2. Στην περίπτωση μιας εμπρόσθιας θύρας επιβατών, η απαίτηση της παραγράφου 7.6.5.6 πρέπει να θεωρείται ότι πληρούται εφόσον η θύρα:

7.6.5.6.2.1. ικανοποιεί τις απαιτήσεις των σημείων 7.6.5.6.1.1. και 7.6.5.6.1.2 ή

7.6.5.6.2.2. διαθέτει απαλές ακμές 7 οι ακμές αυτές πάντως πρέπει να είναι τόσο απαλές ώστε, εάν οι θύρες κλείσουν επί της ράβδου δοκιμής που αναφέρεται στο σημείο 7.6.5.6.1.1, η άκαμπτη δομή των θυρών να φθάνει την πλήρως κλειστή θέση.

7.6.5.7. Εφόσον μια θύρα επιβατών μηχανοκίνητης λειτουργίας διατηρείται κλειστή μόνο με συνεχή λειτουργία της τροφοδοσίας σε ενέργεια, πρέπει να προβλέπεται μια διάταξη οπτικής προειδοποίησης για να ενημερώνεται ο οδηγός σχετικά με την τυχόν αστοχία της λειτουργίας των θυρών.

7.6.5.8. Τυχόν διάταξη παρεμπόδισης της εκκίνησης, εφόσον υπάρχει, πρέπει να τίθεται σε λειτουργία μόνον σε ταχύτητες κάτω των 5 km/h και να μην μπορεί να τεθεί σε λειτουργία άνω της ταχύτητας αυτής.

7.6.5.9. Η ακουστική προειδοποίηση του οδηγού πρέπει να ενεργοποιείται όταν το όχημα βρίσκεται σε κίνηση και όταν κάποια από τις θύρες επιβατών μηχανοκίνητης λειτουργίας δεν έχει κλείσει πλήρως. Η ηχητική προειδοποίηση πρέπει να ενεργοποιείται σε ταχύτητα άνω των 5 km/h και εφόσον οι θύρες πληρούν τις απαιτήσεις του σημείου 7.6.5.6.1.2.3.

7.6.6. Πρόσθετες τεχνικές απαιτήσεις για τις θύρες επιβατών αυτομάτου λειτουργίας

7.6.6.1. Ενεργοποίηση των χειριστηρίων ανοίγματος

7.6.6.1.1. Εξαιρέσει όσων προβλέπονται στο σημείο 7.6.5.1, τα χειριστήρια ανοίγματος κάθε θύρας επιβατών αυτομάτου λειτουργίας πρέπει να μπορούν να ενεργοποιούνται και να απενεργοποιούνται μόνον από τον οδηγό καθήμενο στο κάθισμά του.

7.6.6.1.2. Η ενεργοποίηση και απενεργοποίηση μπορούν να επέρχονται είτε απευθείας, με διακόπτη, είτε έμμεσα, π.χ. με το άνοιγμα και κλείσιμο της εμπρόσθιας θύρας επιβατών.

7.6.6.1.3. Η ενεργοποίηση των χειριστηρίων ανοίγματος από τον οδηγό πρέπει να υποδεικνύονται στο εσωτερικό του οχήματος και, όταν μια θύρα πρόκειται να ανοίξει από έξω, πρέπει να υποδεικνύονται και στο εξωτερικό του οχήματος 7 ο δείκτης (π.χ. φωτεινό πλήκτρο, φωτεινό σήμα) πρέπει να βρίσκεται επί της θύρας ή δίπλα στη σχετική θύρα.

7.6.6.1.4. Σε περίπτωση της απευθείας ενεργοποίησης με διακόπτη, το λειτουργικό στάδιο του συστήματος πρέπει να υποδεικνύεται σαφώς στον οδηγό, από π.χ. τη θέση του διακόπτη ή με μία ενδεικτική λυχνία ή με φωτιζόμενο διακόπτη. Ο διακόπτης πρέπει να φέρει ειδική επισήμανση και να είναι τοποθετημένος κατά τρόπο ώστε να μην μπορεί να δημιουργηθεί σύγχιση με άλλα χειριστήρια.

7.6.6.2. Άνοιγμα των θυρών επιβατών αυτόματης λειτουργίας

7.6.6.2.1. Μετά την ενεργοποίηση των χειριστηρίων ανοίγματος από τον οδηγό, πρέπει οι επιβάτες να μπορούν να ανοίξουν τη θύρα ως εξής:

7.6.6.2.1.1. από μέσα, π.χ. με την πίεση κουμπιού ή με τη διέλευση από φωτεινό εμπόδιο και

7.6.6.2.1.2. από έξω, εξαιρέσει της περίπτωσης θύρας που προορίζεται μόνον ως έξοδος και φέρει αντίστοιχη επισήμανση, με, π.χ. την πίεση ενός φωτιζόμενου κουμπιού, ενός κουμπιού κάτω από ένα φωτιζόμενο σήμα, ή παρεμφερή διάταξη που φέρει κατάλληλη ένδειξη.

7.6.6.2.2. Η πίεση των κομβίων που αναφέρονται στο σημείο 7.6.6.2.1.1, και η χρήση των μέσων επικοινωνίας με τον οδηγό που αναφέρονται στο σημείο 7.7.9.1, μπορούν να δίδουν σήμα, το οποίο καταχωρείται σε μνήμη και, μετά την ενεργοποίηση των χειριστηρίων ανοίγματος από τον οδηγό, προκαλούν το άνοιγμα της θύρας.

7.6.6.3. Κλείσιμο των θυρών επιβατών αυτόματης λειτουργίας

7.6.6.3.1. Όταν μια θύρα επιβατών αυτόματης λειτουργίας έχει ανοίξει, πρέπει να κλείνει και πάλι αυτόματα μετά την παρέλευση ενός χρονικού διαστήματος. Εάν ένας επιβάτης ανέρχεται ή κατέρχεται του οχήματος κατά τη διάρκεια αυτού του χρονικού διαστήματος, μια διάταξη ασφαλείας (π.χ. μια σανίδα επαφής των ποδιών, ένα φωτεινό εμπόδιο, μια πύλη μονής κατεύθυνσης) θα εξασφαλίζει ότι αρκεί το χρονικό διάστημα μέχρις ότου κλείσει η θύρα.

7.6.6.3.2. Όταν ένας επιβάτης ανέρχεται ή κατέρχεται του οχήματος ενόσω κλείνει η θύρα, η διαδικασία κλεισίματός της μπορεί αυτόματα να διακόπτεται και η θύρα να επαναφέρεται στην ανοικτή θέση της. Η αντίστροφη διαδικασία μπορεί να ενεργοποιείται από κάποια διάταξη ασφαλείας αναφερόμενη στο σημείο 7.6.6.3.1 ή από οποιαδήποτε άλλη διάταξη.

7.6.6.3.3. Μια θύρα που έχει κλείσει αυτόματα σύμφωνα με το σημείο 7.6.6.3.1 μπορεί να ανοίγει και πάλι από έναν επιβάτη σύμφωνα με το σημείο 7.6.6.2 7 αυτό δεν ισχύει όταν ο οδηγός έχει απενεργοποιήσει τα χειριστήρια ανοίγματος των θυρών.

7.6.6.3.4. Μετά από απενεργοποίηση των χειριστηρίων ανοίγματος των θυρών επιβατών αυτόματης λειτουργίας από τον οδηγό, οι ανοικτές θύρες πρέπει να κλείνουν σύμφωνα με τα σημεία 7.6.6.3.1 έως 7.6.6.3.2.

7.6.6.4. Διακοπή της αυτόματης διαδικασίας κλεισίματος των θυρών που φέρουν επισήμανση ότι προορίζονται για ειδική λειτουργία, π.χ. για επιβάτες με παιδικά καροτσάκια, άτομα με ειδικές ανάγκες κ.λπ.

7.6.6.4.1. Ο οδηγός πρέπει να είναι σε θέση να διακόπτει την αυτόματη διαδικασία κλεισίματος με ενεργοποίηση ειδικού χειριστηρίου. Ένας επιβάτης πρέπει να είναι επίσης σε θέση να διακόπτει την αυτόματη λειτουργία κλεισίματος απευθείας με πίεση ενός ειδικού κομβίου.

7.6.6.4.2. Η διακοπή της αυτόματης διαδικασίας κλεισίματος πρέπει να υποδεικνύεται στον οδηγό, π.χ. με οπτικό δείκτη.

7.6.6.4.3. Η αυτόματη διαδικασία κλεισίματος πρέπει σε οποιαδήποτε περίπτωση να αποκαθίσταται από τον οδηγό.

7.6.6.4.4. Το σημείο 7.6.6.3 ισχύει στην αντίστοιχη διαδικασία κλεισίματος της θύρας.

7.6.7. Τεχνικές απαιτήσεις για τις θύρες κινδύνου

7.6.7.1. Οι θύρες κινδύνου πρέπει να μπορούν να ανοιχθούν εύκολα από μέσα και από έξω όταν το όχημα είναι εν στάσει. Ωστόσο, η παρούσα απαίτηση δεν πρέπει να θεωρείται ότι αποκλείει τη δυνατότητα μανδάλωσης της θύρας από έξω, υπό τον όρο ότι η θύρα μπορεί πάντοτε να ανοιχθεί από μέσα με τη χρήση του κανονικού μηχανισμού ανοίγματος.

7.6.7.2. Οι θύρες κινδύνου, όταν χρησιμοποιούνται για το σκοπό που προορίζονται, δεν πρέπει να είναι μηχανοκίνητης λειτουργίας εκτός εάν, στην περίπτωση που το χειριστήριο που περιγράφεται στο σημείο 7.6.5.1 έχει ενεργοποιηθεί και επαναφερθεί στην φυσιολογική του θέση, οι θύρες δεν κλείνουν και πάλι μέχρις ότου ο οδηγός θέσει σε λειτουργία ένα χειριστήριο κλεισίματος. Επίσης, οι θύρες κινδύνου δεν πρέπει να είναι συρόμενες εκτός εάν, στην περίπτωση οχημάτων χωρητικότητας έως 22 επιβατών, μία συρόμενη θύρα, η οποία έχει αποδειχθεί ότι μπορεί να ανοίγει χωρίς τη χρήση εργαλείων μετά τη δοκιμή σύγκρουσης με μετωπικό εμπόδιο σύμφωνα με την οδηγία 74/297/ΕΟΚ, μπορεί να γίνει αποδεκτή ως θύρα κινδύνου.

7.6.7.3. Οι εξωτερικές χειρολαβές των θυρών κινδύνου δεν πρέπει να βρίσκονται σε απόσταση μεγαλύτερη των 150 cm από το έδαφος όταν το όχημα είναι εν στάσει χωρίς φορτίο σε επίπεδο έδαφος.

7.6.7.4. Οι θύρες κινδύνου που είναι τοποθετημένες στην πλάγια όψη του οχήματος πρέπει να έχουν τους γυγγλισμούς τους στην εμπρόσθια ακμή και να ανοίγουν προς τα έξω. Οι ιμάντες, αλυσίδες ελέγχου ή άλλες περιοριστικές διατάξεις επιτρέπονται, υπό τον όρο ότι δεν εμποδίζουν τη θύρα να ανοίγει και να παραμένει ανοικτή σε γωνία τουλάχιστον 100 °. Εφόσον προβλέπεται μέσο ικανό να παρέχει ελεύθερη διέλευση στο μέτρο προσπέλασης της θύρας κινδύνου, δεν απαιτείται ελάχιστη γωνία 100 °.

7.6.7.5. Οι θύρες κινδύνου πρέπει να ασφαλίζονται κατά της ακούσιας λειτουργίας τους. Ωστόσο η απαίτηση αυτή δεν ισχύει εφόσον η θύρα κινδύνου μανδαλώνεται αυτομάτως όταν το όχημα κινείται με ταχύτητα ανώ των 5 km/h.

7.6.7.6. Για όλες τις θύρες κινδύνου πρέπει να προβλέπεται ηχητική διάταξη προειδοποίησης του οδηγού, όταν δεν είναι ασφαλώς κλεισμένες. Η προειδοποιητική διάταξη θα ενεργοποιείται από την κίνηση του μανδάλου της θύρας και όχι από την κίνηση της ίδιας της θύρας.

7.6.8. Τεχνικές απαιτήσεις για τα παράθυρα κινδύνου

7.6.8.1. Κάθε παράθυρο κινδύνου με στροφείς ή εκτοξευόμενο πρέπει να ανοίγει προς τα έξω. Τα εκτοξεύσιμα παράθυρα πρέπει να αποσπώνται τελείως από το όχημα όταν τίθενται σε λειτουργία. Η λειτουργία των εκτοξεύσιμων παραθύρων πρέπει να αποκλείει όντως την ακούσια εκτόξευσή τους.

7.6.8.2. Κάθε παράθυρο κινδύνου:

7.6.8.2.1. είτε πρέπει να μπορεί να λειτουργεί εύκολα και αυτοστιγμεί από το εσωτερικό και εξωτερικό του οχήματος με διάταξη αναγνωριζόμενη ως ικανοποιητική

7.6.8.2.2. ή να είναι κατασκευασμένο από εύθραυστη ύαλο ασφαλείας. Η παρούσα διάταξη αποκλείει τη δυνατότητα χρήσης υαλοπινάκων από φύλλα υάλου ή πλαστικό υλικό. Παραπλεύρως κάθε παραθύρου κινδύνου πρέπει να προβλέπεται διάταξη στην άμεση διάθεση των ατόμων εντός του οχήματος για να εξασφαλίζεται ότι κάθε παράθυρο μπορεί να θραυσθεί.

7.6.8.3. Κάθε παράθυρο κινδύνου, το οποίο μπορεί να μανδαλωθεί από έξω, πρέπει να είναι κατασκευασμένο έτσι ώστε να μπορεί να ανοίγει οποιαδήποτε στιγμή από το εσωτερικό του οχήματος.

7.6.8.4. Εφόσον ένα παράθυρο κινδύνου διαθέτει στροφείς διατεταγμένους οριζόντια στην άνω ακμή, πρέπει να προβλέπεται κατάλληλη διάταξη η οποία να το διατηρεί τελείως ανοικτό. Κάθε παράθυρο κινδύνου με στροφείς πρέπει να λειτουργεί έτσι ώστε να μην εμποδίζει την ελεύθερη διέλευση από το εσωτερικό ή το εξωτερικό του οχήματος.

7.6.8.5. Το ύψος της κατώτερης ακμής ενός παραθύρου κινδύνου τοποθετημένου σε πλάγια όψη του οχήματος από το επίπεδο του δαπέδου αμέσως κάτω από αυτό (εξαιρέσει οποιωνδήποτε παραλλαγών όπως η ύπαρξη καλύμματος τροχού ή κιβωτίου μετάδοσης της κίνησης) δεν πρέπει να είναι ανώτερο των 120 cm ή μικρότερο των 65 cm στην περίπτωση παραθύρων κινδύνου με στροφείς, ή των 50 cm στην περίπτωση ενός παραθύρου από θραύσιμη ύαλο.

Ωστόσο, στην περίπτωση παραθύρου κινδύνου με στροφείς, το ύψος της κατώτερης ακμής μπορεί να μειωθεί σε 50 cm κατ' ανώτατο όριο υπό τον όρο ότι το άνοιγμα του παραθύρου είναι εφοδιασμένο με στοιχείο προφύλαξης σε ύψος έως 65 cm για να αποκλείεται η δυνατότητα πτώσης επιβατών έξω από το όχημα. Όταν το άνοιγμα ενός παραθύρου είναι εξοπλισμένο με στοιχείο προφύλαξης, το μέγεθος του ανοίγματος του παραθύρου επάνω από το στοιχείο αυτό δεν πρέπει να είναι μικρότερο από το ελάχιστο μέγεθος που προδιαγάφεται για ένα παράθυρο κινδύνου.

7.6.8.6. Κάθε παράθυρο κινδύνου με στροφείς, το οποίο δεν είναι ευκρινώς ορατό από το κάθισμα του οδηγού, πρέπει να εξοπλίζεται με ειδική διάταξη προειδοποίησης έτσι ώστε να ειδοποιείται ο οδηγός ότι το παράθυρο δεν έχει κλείσει τελείως. Η διάταξη αυτή πρέπει να ενεργοποιείται από το μάνδαλο του παραθύρου και όχι από την κίνηση του ιδίου του παραθύρου.

7.6.9. Τεχνικές απαιτήσεις για τις καταπακτές οροφής

7.6.9.1. Κάθε καταπακτή οροφής πρέπει να λειτουργεί έτσι ώστε να μην εμποδίζει την ελεύθερη διέλευση από το εσωτερικό ή το εξωτερικό του οχήματος. Οι καταπακτές οροφής μπορούν να είναι είτε εκτινασσόμενες, με στροφείς ή να είναι κατασκευασμένες από θραύσιμη ύαλο ασφαλείας. Οι εκτινασσόμενες καταπακτές δεν πρέπει να αποσπώνται τελείως από το όχημα όταν τίθενται σε λειτουργία. Η λειτουργία των εκτινασσόμενων καταπακτών οροφής πρέπει να εμποδίζει την ακούσια εκτίναξη των καταπακτών.

7.6.9.2. Οι καταπακτές οροφής πρέπει να μπορούν να ανοίγουν εύκολα ή να αφαιρούνται από το εσωτερικό και το εξωτερικό του οχήματος. Ωστόσο, η απαίτηση αυτή δεν θεωρείται ότι αποκλείει τη δυνατότητα μανδάλωσης της καταπακτής οροφής για την ασφάλεια του οχήματος όταν το όχημα δεν διατρέχει κίνδυνο, υπό τον όρο ότι η καταπακτή οροφής μπορεί πάντοτε να ανοιχθεί ή να αφαιρεθεί από το εσωτερικό του οχήματος με χρήση του κανονικού μηχανισμού ανοίγματος ή αφαίρεσής τους. Στην περίπτωση καταπακτής από θραύσιμη ύαλο, πρέπει να προβλέπεται διάταξη παρακείμενη στην καταπακτή, η οποία να γίνεται άμεσα αντιληπτή από τα άτομα εντός του οχήματος, για να εξασφαλίζεται ότι η καταπακτή μπορεί να θραυσθεί.

7.6.10. Τεχνικές απαιτήσεις για ανασυρόμενες βαθμίδες

Βλέπε μέρη Β και Γ

7.6.11. Σημάνσεις

7.6.11.1. Κάθε έξοδος κινδύνου πρέπει να φέρει σήμανση, εντός και εκτός του οχήματος, η οποία θα συνίσταται είτε στην επιγραφή «Έξοδος κινδύνου» είτε σε ένα από τα σύμβολα που περιλαμβάνει το παράρτημα II σημείο 3.4 της οδηγίας 92/58/ΕΟΚ του Συμβουλίου.

7.6.11.2. Τα χειριστήρια έκτακτης ανάγκης των θυρών επιβατών και όλων των εξόδων κινδύνου πρέπει να φέρουν σήμανση σχετικά με την ιδιότητά τους εντός και εκτός του οχήματος, η οποία συνίσταται είτε σε αντιπροσωπευτικό σύμβολο είτε σε ευανάγνωστη επιγραφή.

7.6.11.3. Επάνω ή κοντά σε κάθε χειριστήριο έκτακτης ανάγκης μιας εξόδου πρέπει να υπάρχουν σαφείς οδηγίες σχετικά με τη μέθοδο λειτουργίας του.

7.6.11.4. Η γλώσσα στην οποία αναγράφονται οι φραστικές σημάνσεις σύμφωνα με τα σημεία 7.6.11.1 έως 7.6.11.3 ανωτέρω πρέπει να καθορίζονται από την αρχή χορήγησης της έγκρισης με βάση τη χώρα(-ες), στην οποία ο αιτών προτίθεται να θέσει το όχημα στην αγορά με συνεννόηση εφόσον χρειάζεται, με τις αρμόδιες αρχές της αντίστοιχης χώρας(-ών). Εφόσον η αρχή της χώρας(-ών), όπου το όχημα πρόκειται να ταξινομηθεί, αλλάξει τη γλώσσα, η αλλαγή αυτή δεν συνεπάγεται νέα διαδικασία έγκρισης τύπου.

7.7. Εσωτερική διαρρύθμιση

7.7.1. Πρόσβαση στις θύρες επιβατών (βλέπε παράρτημα III εικόνα 1)

7.7.1.1. Ο ελεύθερος χώρος εντός του οχήματος από την πλευρά του τοιχώματος στην οποία έχει τοποθετηθεί η θύρα πρέπει να επιτρέπει ελεύθερη διέλευση ενός κάθετου ορθογώνιου χωρίσματος πάχους 2 cm, πλάτους 40 cm και ύψους 70 cm επάνω από τη θύρα, επάνω από το οποίο υπάρχει συμμετρικά τοποθετημένο ένα δεύτερο χώρισμα πλάτους 55 cm 7 το ύψος του δεύτερου χωρίσματος είναι εκείνο που προδιαγράφεται για την αντίστοιχη κλάση οχήματος.

7.7.1.1.1. Διάσταση του άνω χωρίσματος και συνολικό ύψος των δύο χωρισμάτων

Το ύψος του άνω χωρίσματος και το συνολικό ύψος των δύο χωρισμάτων είναι:

>ΘΕΣΗ ΠΗΝΑΚΑ>

Το πλάτος του άνω χωρίσματος μπορεί να μειωθεί σε 40 cm στην άνω πλευρά όταν υπάρχει λοξοτομημένη γωνία μέγιστης γωνίας 30 ° από την οριζόντια (παράρτημα III εικόνα 1).

7.7.1.1.2. Άλλο χώρισμα για την πρόσβαση στις θύρες επιβατών

Εκτός από τα δύο χωρίσματα (σημεία 7.7.1.1 και 7.7.1.1.1), μπορεί να χρησιμοποιηθεί ένα τμήμα τραπεζοειδούς σχήματος, ύψους 50 cm, το οποίο να σχηματίζει τη μετάβαση από το πλάτος του άνω χωρίσματος στο πλάτος του κάτω χωρίσματος. Στην περίπτωση αυτή, το συνολικό ύψος του ορθογώνιου τμήματος και του τραπεζοειδούς τμήματος του άνω χωρίσματος είναι 110 cm για όλες τις κλάσεις οχημάτων χωρητικότητας άνω των 22 επιβατών, και 95 cm για όλες τις κλάσεις οχημάτων χωρητικότητας έως 22 επιβατών.

Το πλάτος του άνω χωρίσματος μπορεί να μειωθεί στην επάνω πλευρά σε 40 cm εφόσον προβλέπεται λοξοτομημένη γωνία έως 30 ° από την οριζόντιο (παράρτημα III εικόνα 1).

7.7.1.2. Τα δύο χωρίσματα μπορούν να διατηρούνται παράλληλα προς το άνοιγμα της πόρτας καθόσον αυτά μετακινούνται από τη θέση κίνησής τους, όπου το επίπεδο της πλευράς του χωρίσματος, το οποίο είναι το πλησιέστερο στο εσωτερικό του οχήματος, εφάπτεται στην απώτερη ακμή του ανοίγματος, στη θέση όπου εγγίζει την πρώτη βαθμίδα, μετά την οποία πρέπει να διατηρούνται σε ορθή γωνία ως προς την πιθανή κατεύθυνση κίνησης ενός ατόμου που χρησιμοποιεί την είσοδο.

7.7.1.3. Όταν η διχοτόμος αυτού του διπλού χωρίσματος έχει διαγράψει απόσταση 30 cm από τη θέση εκκίνησής της και το διπλό χώρισμα εγγίζει την επιφάνεια της βαθμίδας, πρέπει να διατηρείται στη θέση αυτή.

7.7.1.4. Το κυλινδρικό στοιχείο (βλέπε παράγραφο III εικόνα 6) που χρησιμοποιείται για τη δοκιμή του χώρου του διαδρόμου πρέπει τότε να κινηθεί αρχίζοντας από το διάδρομο, στην πιθανή κατεύθυνση κίνησης ενός ατόμου που εγκαταλείπει το όχημα, έως ότου η διχοτόμος φθάσει το κάτω επίπεδο που περιλαμβάνει την άνω ακμή της πλέον υψηλής βαθμίδας ή έως ότου ένα επίπεδο εφαπτόμενο στον άνω κύλινδρο εγγίσει το διπλό χώρισμα, όποιο από τα δύο είναι πρώτο, και πρέπει να διατηρείται στη θέση αυτή (βλέπε παράρτημα III εικόνα 2).

7.7.1.5. Μεταξύ του κυλινδρικού σχήματος, στη θέση που ορίζεται στο σημείο 7.7.1.4 και του διπλού χωρίσματος, στη θέση που ορίζεται στο σημείο 7.7.1.3, πρέπει να υπάρχει ελεύθερος χώρος, του οποίου τα άνω και κάτω άκρα υποδεικνύονται στο παράρτημα III εικόνα 2. Αυτός ο ελεύθερος χώρος πρέπει να επιτρέπει την ελεύθερη διέλευση ενός κατακόρυφου χωρίσματος, του οποίου το σχήμα και οι διαστάσεις είναι ίδιες με την κυλινδρική μορφή (σημείο 7.7.5.1), διατομής και πάχους έως 2 cm. Το χώρισμα αυτό πρέπει να κινείται από την εφαπτόμενη θέση του κυλινδρικού σχήματος, έως ότου η εξωτερική του πλευρά έλθει σε επαφή με την εσωτερική πλευρά του διπλού χωρίσματος, εγγίζοντας ή τα επίπεδα που καθορίζονται από τις άνω ακμές της βαθμίδας, στην πιθανή κατεύθυνση κίνησης ενός ατόμου που χρησιμοποιεί την είσοδο (βλέπε παράρτημα III εικόνα 2).

7.7.1.6. Ο χώρος ελεύθερης διέλευσης στην περίπτωση αυτή δεν περιλαμβάνει χώρο έκτασης 30 cm εμπρός από οποιοδήποτε μη συμπιεσμένο μαξιλάρι καθίσματος και έως το ύψος της άνω πλευράς του μαξιλαριού καθίσματος.

7.7.1.7. Στην περίπτωση πτυσσόμενου καθίσματος, ο χώρος αυτός πρέπει να καθορίζεται με το κάθισμα στη θέση χρήσης του.

7.7.1.8. Ωστόσο, τα πτυσσόμενα καθίσματα που προορίζονται για το πλήρωμα μπορούν να εμποδίζουν τη διέλευση πρόσβασης προς μια θύρα επιβατών, όταν είναι στη θέση χρήσης τους, υπό τον όρο ότι:

7.7.1.8.1. επισημαίνεται σαφώς, τόσο εντός του ιδίου του οχήματος όσο και στο πιστοποιητικό έγκρισης ΕΚ τύπου (βλέπε παράρτημα II προσάρτημα 2), ότι το κάθισμα προορίζεται μόνον για το πλήρωμα 7

7.7.1.8.2. όταν το κάθισμα δεν χρησιμοποιείται επανέρχεται αυτόματα στην πτυσσόμενη θέση, ούτως ώστε να πληρούνται οι απαιτήσεις των σημείων 7.7.1.1 ή 7.7.1.2 και 7.7.1.3, 7.7.1.4 και 7.7.1.5 7

7.7.1.8.3. η θύρα δεν θεωρείται υποχρεωτική έξοδος για τους σκοπούς της παραγράφου 7.6.1.4 7

7.7.1.8.4. το κάθισμα είναι εξοπλισμένο με περιελισσόμενη ζώνη ασφαλείας, και όταν το κάθισμα είναι στη θέση χρήσης του, και όταν βρίσκεται στην πτυσσόμενη θέση του, κανένα τμήμα αυτού δεν βρίσκεται μπροστά από κάθετο επίπεδο διερχόμενο από το κέντρο της επιφανείας του καθίσματος του οδηγού στην πλέον οπίσθια θέση και από το κέντρο του εξωτερικού κατόπτρου, το οποίο είναι συναρμολογημένο στην αντίθετη πλευρά του οχήματος.

7.7.1.9. Οι διαστάσεις της θύρας επιβατών και της θύρας κινδύνου στο σημείο 7.6.3.1 και οι απαιτήσεις των σημείων 7.7.1.1 έως 7.7.1.7, 7.7.2.1 έως 7.7.2.3, 7.7.5.1 και 7.7.8.5 δεν ισχύουν για όχημα της κλάσης Β μέγιστης μάζας έως 3,5 τόνων και έως 12 θέσεων καθήμενων, στο οποίο από κάθε κάθισμα υπάρχει απρόσκοπτη πρόσβαση προς τουλάχιστον δύο θύρες.

7.7.1.10. Στην περίπτωση οχημάτων χωρητικότητας έως 22 επιβατών, η θύρα και η διαδρομή μέσω της οποίας οι επιβάτες έχουν πρόσβαση στη θύρα αυτή θεωρούνται απρόσκοπτες εφόσον:

7.7.1.10.1 μετρούμενη παράλληλα προς το διαμήκη άξονα του οχήματος, υπάρχει απόσταση τουλάχιστον 22 cm σε οποιοδήποτε σημείο και 55 cm σε οποιοδήποτε σημείο σε ύψος 50 cm από το δάπεδο ή τις βαθμίδες (παράρτημα III εικόνα 3) 7

7.7.1.10.2. μετρούμενος κάθετα προς το διαμήκη άξονα του οχήματος, υπάρχει χώρος τουλάχιστον 30 cm σε οποιοδήποτε σημείο και 55 cm σε οποιοδήποτε σημείο σε ύψος άνω των 120 cm από το δάπεδο ή τις βαθμίδες ή κάτω των 30 cm κάτω από την οροφή (παράρτημα III εικόνα 4).

7.7.1.11. Η μέγιστη κλίση του δαπέδου στη δίοδο πρόσβασης δεν πρέπει να υπερβαίνει το 3 % όταν μετρείται με το όχημα εν στάσει και χωρίς φορτίο επί οριζόντιας επιφανείας.

7.7.2. Πρόσβαση στις θύρες κινδύνου (βλέπε παράρτημα III εικόνα 5)

Οι κάτωθι απαιτήσεις δεν ισχύουν για θύρες οδηγού που χρησιμοποιούνται ως έξοδοι κινδύνου σε οχήματα χωρητικότητας έως 22 επιβατών.

7.7.2.1. Ο ελεύθερος χώρος μεταξύ διαδρόμου και ανοίγματος της θύρας κινδύνου πρέπει να επιτρέπει ελεύθερη διέλευση ενός κατακόρυφου κυλίνδρου διαμέτρου 30 cm και ύψους 70 cm από το δάπεδο επί του οποίου στηρίζεται δεύτερος κατακόρυφος κύλινδρος διαμέτρου 55 cm, με συνολικό ύψος των δύο κυλίνδρων 140 cm.

Το πλάτος του άνω κυλίνδρου μπορεί να μειωθεί στο άνω μέρος σε 40 cm όταν συμπεριλαμβάνεται λοξοτομημένη γωνία από την οριζόντιο που δεν υπερβαίνει τις 30 °.

7.7.2.2. Η βάση του πρώτου κυλίνδρου πρέπει να βρίσκεται εντός της προβολής του δευτέρου κυλίνδρου.

7.7.2.3. Όταν υπάρχουν πτυσσόμενα καθίσματα κατά μήκος της διόδου αυτής, ο ελεύθερος χώρος για τον κύλινδρο απαιτείται να καθορίζεται όταν το κάθισμα βρίσκεται στη θέση χρήσης του.

7.7.2.4. Ως εναλλακτική μέθοδος αντί του διπλού κυλίνδρου, μπορεί να χρησιμοποιηθεί η διάταξη μέτρησης που περιγράφεται στο σημείο 7.7.5.1 (βλέπε παράρτημα III εικόνα 6).

7.7.3. Πρόσβαση στα παράθυρα κινδύνου

7.7.3.1. Πρέπει να είναι δυνατόν να κινείται ένα μέτρο δοκιμής από το διάδρομο προς το εξωτερικό του οχήματος μέσω κάθε παραθύρου κινδύνου.

7.7.3.2. Η κατεύθυνση κίνησης του μέτρου δοκιμής είναι η κατεύθυνση προς την οποία αναμένεται να κινηθεί ένας επιβάτης που εγκαταλείπει το όχημα. Το μέτρο δοκιμής διατηρείται κατακόρυφο προς την κατεύθυνση κίνησης.

7.7.3.3. Το μέτρο δοκιμής πρέπει να έχει τη μορφή λεπτού πίνακα μεγέθους 60 Χ 40 cm με τις γωνίες καμπυλωμένες με ακτίνα 20 cm. Ωστόσο, στην περίπτωση ενός παραθύρου κινδύνου στη πίσω πλευρά του οχήματος, το μέτρο δοκιμής μπορεί να έχει επίσης μέγεθος 140 cm Χ 35 cm με τις γωνίες καμπυλωμένες με ακτίνα 17,5 cm.

7.7.4. Πρόσβαση στις καταπακτές κινδύνου

Τουλάχιστον μία καταπακτή κινδύνου πρέπει να βρίσκεται επάνω τουλάχιστον από ένα τμήμα καθίσματος ή κάποιου άλλου ισοδύναμου υποστηρίγματος μέσω του οποίου να υπάρχει πρόσβαση στην καταπακτή.

7.7.5. Διάδρομοι (βλέπε παράρτημα III εικόνα 6)

7.7.5.1. Ο διάδρομος ενός οχήματος πρέπει να είναι σχεδιασμένος και κατασκευασμένος έτσι ώστε να επιτρέπει ελεύθερη διέλευση μιας διάταξης μέτρησης που συνίσταται σε δύο κυλίνδρους με ίδιο άξονα, μεταξύ των οποίων παρεμβάλλεται ένας ανεστραμμένος κόλουρος κώνος 7 η διάταξη μέτρησης πρέπει να έχει τις ακόλουθες διαστάσεις:

>ΘΕΣΗ ΠΗΝΑΚΑ>

Η διάμετρος του άνω κυλίνδρου μπορεί να μειωθεί στο άνω μέρος σε 40 cm όταν προβλέπεται λοξοτομημένη γωνία από την οριζόντιο όχι άνω των 30 ° (παράρτημα III εικόνα 1).

Η διάταξη μέτρησης μπορεί να έρχεται σε επαφή με δερμάτινες χειρολαβές, εφόσον υπάρχουν, οπότε πρέπει να τις απομακρύνει.

7.7.5.1.1. Εφόσον δεν υπάρχει καμία έξοδος μπροστά από κάθισμα ή σειρά καθισμάτων:

7.7.5.1.1.1. στην περίπτωση καθισμάτων με κατεύθυνση προς τα εμπρός, η εμπρόσθια ακμή του κυλινδρικού μέτρου που καθορίζεται στο σημείο 7.7.5.1 πρέπει να φθάνει τουλάχιστον έως το εγκάρσιο κατακόρυφο επίπεδο που εφάπτεται στο πλέον εμπρόσθιο σημείο του ερεισίνωτου του πλέον εμπρόσθιου καθίσματος και να διατηρείται στη θέση αυτή. Από το επίπεδο αυτό, πρέπει να είναι δυνατόν να κινηθεί το χώρισμα που υποδεικνύεται στο παράρτημα III εικόνα 7, έτσι ώστε, με σημείο εκκίνησης τη θέση επαφής με την κυλινδρική συσκευή μέτρησης, η πλευρά του χωρίσματος που πρόσκειται στο εξωτερικό του οχήματος να μετακινείται προς τα εμπρός σε απόσταση 66 cm 7

7.7.5.1.1.2. στην περίπτωση καθισμάτων προσκείμενων στο τοίχωμα του οχήματος, το εμπρόσθιο μέρος της κυλινδρικής συσκευής πρέπει να φθάνει τουλάχιστον το εγκάρσιο επίπεδο, το οποίο συμπίπτει με ένα κατακόρυφο επίπεδο διερχόμενο από το κέντρο του εμπροσθίου καθίσματος (παράρτημα III εικόνα 7) 7

7.7.5.1.1.3. στην περίπτωση καθισμάτων διατεταγμένων προς τα πίσω, το εμπρόσθιο τμήμα της κυλινδρικής συσκευής μέτρησης πρέπει να φθάνει τουλάχιστον το εγκάρσιο κατακόρυφο επίπεδο που εφάπτεται στην πλευρά των μαξιλαριών του καθίσματος της εμπρόσθιας σειράς καθισμάτων ή καθίσματος (παράρτημα III εικόνα 7).

7.7.5.2. Στα οχήματα της κλάσης I, η διάμετρος του κατώτερου κυλίνδρου μπορεί να μειωθεί από 45 cm σε 40 cm σε οποιοδήποτε μέρος του διαδρόμου πίσω από:

7.7.5.2.1. ένα εγκάρσιο κατακόρυφο επίπεδο ευρισκόμενο 1,5 cm μπροστά από τη διάμεσο του πίσω άξονα και

7.7.5.2.2. ένα εγκάρσιο κατακόρυφο επίπεδο ευρισκόμενο στην πίσω ακμή της πλέον οπίσθιας θύρας επιβατών.

7.7.5.3. Στα οχήματα της κλάσης III, τα καθίσματα σε μία πλευρά ή και στις δύο πλευρές του διαδρόμου μπορούν να μετακινούνται πλευρικά, οπότε είναι δυνατόν να μειωθεί το πλάτος του διαδρόμου σύμφωνα προς ένα σχήμα που αντιστοιχεί σε ένα κάτω κύλινδρο διαμέτρου 22 cm, με την προϋπόθεση ότι η λειτουργία ενός χειριστηρίου σε κάθε κάθισμα, ευπρόσιτου σε άτομο όρθιο στο διάδρομο, αρκεί για να προκαλέσει αυτόματη στροφή του καθίσματος, ακόμη και όταν αυτό έχει φορτίο, στη θέση που αντιστοιχεί σε ελάχιστο πλάτος 30 cm.

7.7.5.4. Στα αρθρωτά λεωφορεία, η διάταξη μέτρησης που καθορίζεται στο σημείο 7.7.5.1 πρέπει να μπορεί να διέρχεται απρόσκοπτα από το τμήμα της άρθρωσης. Κανένα μέρος εύκαμπτου στοιχείου που καλύπτει το εν λόγω τμήμα, συμπεριλαμβανομένων των μερών των φυσητήρων, δεν πρέπει να προεξέχει μέσα στο διάδρομο.

7.7.5.5. Στους διαδρόμους είναι δυνατόν να υπάρχουν βαθμίδες. Το πλάτος των βαθμίδων αυτών δεν πρέπει να είναι μικρότερο από το πλάτος του διαδρόμου στο επάνω τμήμα των βαθμίδων.

7.7.5.6. Τα πτυσσόμενα καθίσματα για καθημένους δεν επιτρέπονται στο διάδρομο.

7.7.5.7. Τα πλευρικά περιστρεφόμενα καθίσματα, τα οποία σε μια θέση τους προεξέχουν μέσα στο διάδρομο, δεν επιτρέπονται εξαιρέσει των οχημάτων της κλάσης III, οπότε υπόκεινται στις προϋποθέσεις που περιγράφονται στο σημείο 7.7.5.3.

7.7.5.8. Στα οχήματα για τα οποία ισχύει το σημείο 7.7.1.9, δεν απαιτείται διάδρομος υπό τον όρο ότι τηρούνται οι διαστάσεις πρόσβασης που προδιαγράφονται στην εν λόγω παράγραφο.

7.7.5.9. Οι διάδρομοι και όλες οι δίοδοι πρόσβασης πρέπει να καλύπτονται από αντιολισθητικό υλικό.

7.7.6. Κλίση διαδρόμου

Η κλίση του διαδρόμου, μετρούμενη με το όχημα χωρίς φορτίο επί οριζοντίου επιφανείας, και με το αναδιπλούμενο σύστημα μη συνδεδεμένο δεν πρέπει να υπερβαίνει:

7.7.6.1. το 8 % για τα οχήματα της κλάσης Ι, ΙΙ και Α 7

7.7.6.2. το 12,5 % για τα οχήματα της κλάσης ΙΙΙ και Β 7

7.7.6.3. το 3 % στο επίπεδο που είναι κάθετο προς το διαμήκη άξονα συμμετρίας του οχήματος 7

7.7.6.4. το 12,5 % στα οχήματα της κλάσης I ή II με χαμηλό δάπεδο στο εσωτερικό μέρος του διαδρόμου, 1 m εκατέρωθεν της διαμέσου του δεύτερου άξονα. Η επιφάνεια αυτή πρέπει να είναι ιδιαίτερα αντιολισθητική.

7.7.7. Βαθμίδες (βλέπε παράρτημα III εικόνα 8)

7.7.7.1. Το μέγιστο και το ελάχιστο ύψος, καθώς και το ελάχιστο βάθος των βαθμίδων για επιβάτες στις θύρες επιβατών και στις θύρες κινδύνου μέσα στο όχημα πρέπει να είναι τα ακόλουθα:

>ΘΕΣΗ ΠΗΝΑΚΑ>

7.7.7.1.1. Για τους σκοπούς του παρόντος παραρτήματος, οποιαδήποτε βαθμίδα από έναν χαμηλωμένο διάδρομο σε περιοχή καθημένων δεν πρέπει να θεωρείται βαθμίδα. Το μέγιστο ύψος της βαθμίδας αυτής σε περιοχή καθήμενων από το διάδρομο πρέπει να είναι 35 cm.

7.7.7.2. Για το σκοπό της παρούσας παραγράφου, το ύψος μιας βαθμίδας μετρείται στο κέντρο του πλάτους της. Επιπλέον, οι κατασκευαστές πρέπει να λαμβάνουν ειδικά υπόψη την πρόσβαση από άτομα με μειωμένη κινητικότητα, ιδίως όσον αφορά το ελάχιστο ύψος βαθμίδας.

7.7.7.3. Το ύψος της πρώτης βαθμίδας από το έδαφος πρέπει να μετρείται με το όχημα επί του εδάφους, χωρίς φορτίο, όπως καθορίζεται στο σημείο 7.1.3, και με τον εξοπλισμό του ελαστικού επισώτρου και την πίεση αυτού όπως προδιαγράφεται από τον κατασκευαστή για μέγιστη τεχνική μάζα (ΜΤ) δηλούμενη σύμφωνα με το σημείο 2.18.

7.7.7.4. Όταν υπάρχουν περισσότερες της μίας βαθμίδες, κάθε βαθμίδα μπορεί να προεξέχει στην περιοχή της κατακόρυφης προβολής της επόμενης βαθμίδας έως 10 cm και η προβολή επάνω από το κάτω ίχνος πρέπει να αφήνει ελεύθερη επιφάνεια τουλάχιστον 20 cm (βλέπε παράρτημα III εικόνα 8) με όλες τις ακμές των βαθμίδων στρογγυλευμένες και σχεδιασμένες έτσι ώστε να ελαχιστοποιείται ο κίνδυνος παραπατήματος, όπως επίσης το χρώμα τους πρέπει να δημιουργεί αντίθεση.

7.7.7.5. Το πλάτος και το σχήμα κάθε βαθμίδας πρέπει να είναι έτσι διαμορφωμένα ούτως ώστε ένα ορθογώνιο παραλληλεπίπεδο S, όπως αυτό που υποδεικνύεται στον κάτωθι πίνακα, να μπορεί να μετακινείται επί της βαθμίδας αυτής, να προεξέχει δε της βαθμίδας το 5 % κατ' ανώτατο όριο της επιφανείας του αντίστοιχου ορθογωνίου παραλληλεπιπέδου. Σε μία διπλή θύρα, κάθε ήμισυ της θύρας πρέπει να πληροί την απαιτήση αυτή.

>ΘΕΣΗ ΠΗΝΑΚΑ>

7.7.6. Όλες οι βαθμίδες πρέπει να έχουν αντιολισθητική επικάλυψη.

7.7.8. Καθίσματα επιβατών και χώρος για καθήμενους

7.7.8.1. Ελάχιστο πλάτος καθίσματος (βλέπε παραρτήμα III εικόνα 9)

7.7.8.1α. Κατά παρέκκλιση των διατάξεων του σημείου 7.7.8.1, τα κράτη μέλη μπορούν, για τα οχήματα που αναφέρονται στο άρθρο 4, να επιτρέπουν την πώληση ή τη θέση σε κυκλοφορία νέων οχημάτων που πληρούν την κάτωθι διάταξη:

Έλάχιστο πλάτος καθίσματος (βλέπε παράρτημα III εικόνα 9α)

7.7.8.1.1. Το ελάχιστο πλάτος του μαξιλαριού ενός καθίσματος, μετρούμενο από ένα κατακόρυφο επίπεδο διερχόμενο από το κέντρο αυτής της θέσης καθήμενου, είναι:

7.7.8.1.1α. για τους τύπους οχημάτων που αναφέρονται στο άρθρο 3 που περιέχει την παρέκκλιση, οι ελάχιστες διαστάσεις για κάθε θέση καθήμενου, μετρούμενες από ένα κατακόρυφο επίπεδο διερχόμενο από το κέντρο αυτής της θέσης καθήμενου είναι οι ακόλουθες (βλέπε παράρτημα III εικόνα 9α):

>ΘΕΣΗ ΠΗΝΑΚΑ>

Σε περίπτωση συμμόρφωσης προς το σημείο 7.7.8.1.1α, δεν ισχύουν τα σημεία 7.7.8.1.2.1 και 7.7.8.1.2.2 7

7.7.8.1.1.1. 20 cm στα οχήματα των κλάσεων I, II, Α και Β 7

7.7.8.1.1.2. 22,5 cm στα οχήματα της κλάσης III.

7.7.8.1.2. Το ελάχιστο πλάτος του διαθέσιμου χώρου για κάθε θέση καθήμενου, μετρούμενο από ένα κατακόρυφο επίπεδο διερχόμενο από το κέντρο αυτής της θέσης καθήμενου σε ύψος από 27 έως 65 cm επάνω από το μη πεπιεσμένο μαξιλάρι καθίσματος είναι:

7.7.8.1.2.1. 25 cm για τα ατομικά καθίσματα και

7.7.8.1.2.2. 22,5 cm για τα συνεχόμενα καθίσματα για δύο ή περισσότερους επιβάτες.

7.7.8.1.2.3. Για τα οχήματα χωρητικότητας έως 22 επιβατών, στην περίπτωση καθισμάτων προσκείμενων στο τοίχωμα του οχήματος, ο διαθέσιμος χώρος δεν περιλαμβάνει, στο άνω μέρος του, μια τριγωνική επιφάνεια 2 cm πλάτους επί 10 cm ύψους (βλέπε παράρτημα III εικόνα 10). Επίσης, ο χώρος που χρειάζεται για τις ζώνες ασφαλείας και τις αγκυρώσεις τους και για το αλεξήλιο θεωρούνται ότι εξαιρούνται.

7.7.8.2. Ελάχιστο βάθος μαξιλαριού καθίσματος (βλέπε παράρτημα III εικόνα 11)

Το ελάχιστο βάθος ενός μαξιλαριού καθίσματος είναι:

7.7.8.2.1. 35 cm στα οχήματα των κλάσεων I, Α και Β και

7.7.8.2.2. 40 cm στα οχήματα των κλάσεων II και III.

7.7.8.3. Ύψος μαξιλαριού καθίσματος (βλέπε παράρτημα III εικόνα 11)

Το ύψος του μη πεπιεσμένου μαξιλαριού καθίσματος πρέπει να είναι διαμορφωμένο έτσι ώστε η απόσταση από το δάπεδο σε οριζόντιο επίπεδο εφαπτόμενο στο μέτωπο της άνω επιφανείας του μαξιλαριού καθίσματος να είναι από 40 έως 50 cm: το ύψος αυτό μπορεί ωστόσο να μειωθεί έως τα 35 cm στα τόξα των τροχών και στο διαμέρισμα του κινητήρα.

7.7.8.4. Απόσταση μεταξύ καθισμάτων (βλέπε παράρτημα III εικόνα 12)

7.7.8.4.1. Στα καθίσματα που είναι διατεταγμένα προς την ίδια κατεύθυνση, η απόσταση μεταξύ του μετώπου ενός ερεισινώτου και της πίσω πλευράς του ερεισινώτου του επόμενου καθίσματος είναι, όταν μετρείται οριζόντια και σε όλο το ύψος επάνω από το δάπεδο μεταξύ του τροχού της άνω επιφανείας του μαξιλαριού καθίσματος και ενός σημείου 62 cm επάνω από το δάπεδο, όχι μικρότερη των:

>ΘΕΣΗ ΠΗΝΑΚΑ>

7.7.8.4.1α. Για τους τύπους οχημάτων που αναφέρονται στο άρθρο 3 που περιέχει την παρέκκλιση, τα κράτη μέλη μπορούν να επιτρέπουν την πώληση ή τη θέση σε κυκλοφορία νέων οχημάτων που πληρούν την ακόλουθη διάταξη:

για τα καθίσματα που είναι διατεταγμένα προς την ίδια κατεύθυνση, η απόσταση μεταξύ του μετώπου ενός ερεισινώτου και της πίσω πλευράς του ερεισινώτου του επομένου καθίσματος, είναι, όταν μετρείται οριζόντια σε όλα τα ύψη επάνω από το δάπεδο μεταξύ του επιπέδου της άνω επιφανείας του μαξιλαριού καθίσματος και ένα σημείο 62 cm επάνω από το δάπεδο, όχι μικρότερη των 65 cm (βλέπε παράρτημα III εικόνα 12α).

Για τα οχήματα χωρητικότητας έως 16 επιβατών, η απόσταση μεταξύ καθισμάτων μπορεί να μειωθεί σε 60 cm (βλέπε παράρτημα III εικόνα 12β).

7.7.8.4.2. Όλες οι μετρήσεις πραγματοποιούνται με το μαξιλάρι του καθίσματος και το ερεισίνωτο μη συμπιεσμένο, σε κατακόρυφο επίπεδο διερχόμενο από τη διάμεσο της ατομικής θέσης καθήμενου.

7.7.8.4.3. Όταν εγκάρσια καθίσματα είναι διατεταγμένα το ένα απέναντι από το άλλο, η ελάχιστη απόσταση μεταξύ των μετώπων των ερεισινώτων των αντιμέτωπων καθισμάτων, μετρούμενη από τα υψηλότερα σημεία των μαξιλαριών των καθισμάτων, δεν πρέπει να είναι μικρότερη των 130 cm.

7.7.8.4.4. Τα πτυσσόμενα καθίσματα επιβατών και τα προσαρμοζόμενα καθίσματα οδηγού μετρώνται με τα ερεισίνωτά τους και τις υπόλοιπες διευθετήσεις στην κανονική θέση χρήσης τους, όπως προσδιορίζεται από τον κατασκευαστή.

7.7.8.4.5. Τυχόν πτυσσόμενο τραπεζάκι προσαρμοσμένο στο ερεισίνωτο καθίσματος μετρείται στην πτυσσόμενη θέση του.

7.7.8.4.6. Τα καθίσματα που είναι συναρμολογημένα επί τροχιάς ή σε άλλο σύστημα που επιτρέπει το χειριστή ή το χρήστη να μεταβάλλει εύκολα την εσωτερική διαμόρφωση του οχήματος μετρούνται στην κανονική θέση χρήσης τους, όπως προσδιορίζει ο κατασκευαστής στην αίτηση έγκρισης τύπου.

7.7.8.5. Χώρος για καθήμενους επιβάτες (βλέπε παράρτημα III εικόνα 13)

7.7.8.5.1. Πρέπει να προβλέπεται ελεύθερος καθαρός χώρος εμπρός από κάθε κάθισμα επιβάτη, όπως υποδεικνύεται στο παράρτημα III εικόνα 13. Το ερεισίνωτο οποιουδήποτε άλλου προηγούμενου καθίσματος ή χωρίσματος του οποίου το περίγραμμα αντιστοιχεί περίπου σε εκείνο του κεκλιμένου ερεισίνωτου του καθίσματος, μπορούν να εισχωρούν στο χώρο αυτό όπως προβλέπεται στο σημείο 7.7.8.4. Η ύπαρξη στο χώρο αυτό ποδιών των καθισμάτων επιτρέπεται επίσης υπό τον όρο ότι εναπομένει κατάλληλος χώρος για τα πόδια των επιβατών. Στην περίπτωση καθισμάτων κατά μήκος του χώρου πίσω από το κάθισμα του οδηγού σε οχήματα χωρητικότητας έως 22 επιβατών, επιτρέπεται προεξοχή του πίνακα ενδείξεων για τον οδηγό, του πίνακα χειριστηρίων, του αλεξίνεμου, του αλεξηλίου, των ζωνών ασφαλείας των καθισμάτων και των αγκυρώσεων αυτών των ζωνών.

7.7.8.5.2. Ωστόσο, πρέπει να προβλέπονται δύο τουλάχιστον για την κλάση I και ένα για την κλάση Α εμπρόσθια ή προς τα πίσω διατεταγμένα καθίσματα ειδικά επισημασμένα για χρήση τους από επιβάτες με μειωμένη κινητικότητα, εκτός εκείνων που είναι χρήστες αναπηρικής πολυθρόνας, στο τμήμα εκείνο του λεωφορείου το οποίο είναι το πλεόν κατάλληλο για επιβίβαση. Τα καθίσματα αυτά πρέπει να είναι σχεδιασμένα για μειονεκτούντες έτσι ώστε να τους παρέχεται αρκετός χώρος, να είναι κατάλληλα σχεδιασμένα και να διαθέτουν χειρολαβές για να διευκολύνουν την επιβίβαση και την αποβίβαση από το κάθισμα και να παρέχουν επικοινωνία σύμφωνα με το σημείο 7.7.9 από τη θέση καθήμενου.

7.7.8.5.2.1. Τα καθίσματα αυτά πρέπει να παρέχουν τουλάχιστον το 110 % του χώρου που προσδιορίσθηκε στο σημείο 7.7.8.5.1 και τουλάχιστον το 110 % του πλάτους που προσδιορίζεται στο σημείο 7.7.8.1.1.

7.7.8.6. Ελεύθερος χώρος επάνω από τις θέσεις καθήμενων

7.7.8.6.1. Επάνω από κάθε θέση καθήμενου και, εξαιρέσει της περίπτωσης της εμπρόσθιας σειράς καθισμάτων σε όχημα χωρητικότητας έως 22 επιβατών, επάνω από το σχετικό χώρο για τα πόδια, πρέπει να μετρείται ελεύθερος χώρος ύψους όχι μικρότερου των 900 mm μετρούμενου από το υψηλότερο σημείο του μη πεπιεσμένου μαξιλαριού καθίσματος και τουλάχιστον 1 350 mm από το μέσο επίπεδο του δαπέδου στο χώρο για τα πόδια. Στην περίπτωση οχημάτων για τα οποία ισχύει το σημείο 7.7.1.9, η διάσταση αυτή μπορεί να μειωθεί σε 1 200 mm μετρούμενη από το δάπεδο.

7.7.8.6.2. Ο ελεύθερος αυτός χώρος εκτείνεται επάνω από τη ζώνη που καθορίζεται:

7.7.8.6.2.1. από τα διαμήκη κατακόρυφα επίπεδα 200 mm παραπλεύρως από το μέσο κατακόρυφο επίπεδο της θέσης καθημένου και

7.7.8.6.2.2. από ένα εγκάρσιο κατακόρυφο επίπεδο διερχόμενο από το πλέον πίσω και άνω σημείο του ερεισινώτου και από ένα εγκάρσιο κατακόρυφο επίπεδο 300 mm εμπρός από το πλέον εμπρόσθιο σημείο του μη πεπιεσμένου μαξιλαριού καθίσματος, μετρούμενο σε κάθε περίπτωση στο μέσο κατακόρυφο επίπεδο της θέσης καθίσματος.

7.7.8.6.3. Από τις ακμές του ελεύθερου χώρου που προσδιορίζεται στα σημεία 7.7.8.6.1 και 7.7.8.6.2, μπορούν να εξαιρεθούν οι ακόλουθες ζώνες:

7.7.8.6.3.1. στο άνω μέρος των εξωτερικών καθισμάτων, μια ζώνη ορθογώνιας διατομής ύψους 150 mm και πλάτους 100 mm (βλέπε παράρτημα III εικόνα 14) 7

7.7.8.6.3.2. στο άνω μέρος των εξωτερικών καθισμάτων, μια ζώνη τριγωνικής διατομής, της οποίας η κορυφή τοποθετείται 650 mm από το δάπεδο και της οποίας η βάση έχει μήκος 100 mm (βλέπε παράρτημα III εικόνα 15) 7

7.7.8.6.3.3. στο κάτω μέρος (χώρος για τα πόδια) των εξωτερικών καθισμάτων, μια ζώνη με διατομή επιφανείας που δεν υπερβαίνει τα 200 cm² και έχει μέγιστο πλάτος που δεν υπερβαίνει τα 100 cm (βλέπε παράρτημα III εικόνα 16) 7

7.7.8.6.3.4. για ένα όχημα χωρητικότητας έως 22 επιβατών, στην περίπτωση θέσεων καθήμενων κοντά στις πίσω γωνίες του αμαξώματος, η απώτερη πίσω ακμή του ελεύθερου χώρου προβαλλόμενου σε επίπεδο, μπορεί να στρογγυλευθεί με ακτίνα που δεν θα υπερβαίνει τα 150 mm (βλέπε παράρτημα III εικόνα 17).

7.7.8.6.4. Στον ελεύθερο χώρο που προσδιορίζεται στα σημεία 7.7.8.6.1, 7.7.8.6.2 και 7.7.8.6.3, επιτρέπονται οι ακόλουθες πρόσθετες προεξοχές:

7.7.8.6.4.1. προεξοχή του ερεισινώτου άλλου καθίσματος, του υποστηρίγματός του και του εξαρτήματός του (π.χ. πτυσσόμενο τραπεζάκι) 7

7.7.8.6.4.2. στην περίπτωση οχήματος χωρητικότητας έως 22 επιβατών, η προεξοχή ενός τόξου τροχού υπό τον όρο ότι πληρούται μία από τις δύο κάτωθι προϋποθέσεις:

7.7.8.6.4.2.1. η προεξοχή δεν εκτείνεται πέραν του μέσου κατακόρυφου επιπέδου της θέσης καθημένου (βλέπε παράρτημα III εικόνα 18) ή

7.7.8.6.4.2.2. η πλησιέστερη ακμή μιας περιοχής βάθους 300 mm για τα πόδια του καθήμενου επιβάτη εκτείνεται έως 200 mm από την ακμή του μη συμπιεσμένου μαξιλαριού του καθίσματος και έως 600 mm εμπρός από το ερεισίνωτο του καθίσματος, με τις μετρήσεις πραγματοποιούμενες στο διάμεσο κατακόρυφο επίπεδο της θέσης καθημένου (βλέπε παράρτημα III εικόνα 19).

7.7.8.6.4.3. Στην περίπτωση καθισμάτων κατά μήκος του καθίσματος του οδηγού σε οχήματα χωρητικότητας έως 22 επιβατών ο πίνακας ενδείξεων/πίνακας οργάνων, το αλεξήνεμο, τα αλεξήλια, οι ζώνες ασφαλείας, οι αγκυρώσεις των ζωνών ασφαλείας και το εμπρόσθιο μέρος της οροφής.

7.7.8.7. Στα οχήματα της κλάσης III και Β, τα καθίσματα είναι με μέτωπο προς τα εμπρός ή προς τα πίσω.

7.7.9. Επικοινωνία με τον οδηγό

7.7.9.1. Σε οχήματα των κλάσεων I, II και Α, πρέπει να προβλέπεται ένα μέσο που να επιτρέπει στους επιβάτες να επισημαίνουν στον οδηγό ότι επιθυμούν στάση του λεωφορείου. Τα χειριστήρια για όλες τις διατάξεις επικοινωνίας πρέπει να διαθέτουν προεξέχοντα κομβία, σε απόσταση όχι ανώτερη των 120 cm από το δάπεδο και το χρώμα ή τα χρώματά τους να προκαλούν αντίθεση. Τα χειριστήρια πρέπει να είναι κατανεμημένα αναλόγως ακόμη και έξω από το όχημα. Η ενεργοποίηση του χειριστηρίου πρέπει επίσης να υποδεικνύεται στους επιβάτες με ένα ή περισσότερα φωτεινά σήματα. Το σήμα πρέπει να απεικονίζει τις λέξεις «στάση του λεωφορείου», ή ισοδύναμο ή/και κατάλληλο πικτόγραμμα και να παραμένει φωτεινό έως ότου ανοίξει η (οι) θύρα(-ες) επιβατών. Τα αρθρωτά οχήματα πρέπει να έχουν ανάλογα σήματα σε κάθε άκαμπτο τμήμα τους. Τα διώροφα οχήματα πρέπει να διαθέτουν τα σήματα αυτά σε κάθε επίπεδό τους.

7.7.9.2. Επικοινωνία με το διαμέρισμα πληρώματος. Εφόσον υπάρχει διαμέρισμα πληρώματος χωρίς πρόσβαση στο διαμέρισμα του οδηγού ή των επιβατών, πρέπει να προβλέπεται μέσο επικοινωνίας μεταξύ διαμερίσματος οδηγού και πληρώματος.

7.7.9.3. Στα οχήματα της κλάσης I, II και Α πρέπει να απεικονίζεται ο αριθμός δρομολογίου (ή ο χαρακτήρας κατά περίπτωση). Στο εμπρόσθιο μέρος του οχήματος και στις πλευρές όπου υπάρχουν θύρες επιβατών πρέπει να προβλέπεται ο αριθμός δρομολογίου με ύψος τουλάχιστον 20 cm. Επιπλέον, στα οχήματα της κλάσης I και Α πρέπει να απεικονίζεται ο αριθμός δρομολογίου και στο πίσω μέρος του οχήματος. Στο εμπρόσθιο μέρος των οχημάτων της κλάσης I, II και Α πρέπει να απεικονίζεται ο προορισμός του δρομολογίου με ύψος τουλάχιστον 12 cm.

7.7.10. Μηχανήματα θερμών ποτών και εξοπλισμός παρασκευής φαγητών

Τα μηχανήματα θερμών ποτών και ο εξοπλισμός παρασκευής φαγητών πρέπει να τοποθετούνται ή να προστατεύονται έτσι ώστε να μην εκτινάσσεται σε κανένα επιβάτη θερμό φαγητό ή ποτό κατά την πέδηση σε περίπτωση έκτακτης ανάγκης ή λόγω της ανάπτυξης φυγοκέντρου δύναμης στις στροφές.

7.7.10.1. Στα οχήματα που διαθέτουν μηχανήματα θερμών ποτών και εξοπλισμό παρασκευής φαγητών, όλα τα καθίσματα επιβατών πρέπει να είναι εφοδιασμένα με διάταξη εναπόθεσης ποτών και φαγητών ενόσω το όχημα είναι εν κινήσει.

7.7.11. Θύρες εσωτερικών διαμερισμάτων

Κάθε θύρα τουαλέτας ή άλλου εσωτερικού διαμερίσματος:

7.7.11.1. πρέπει να κλείνει αφεαυτής και να μην είναι εξοπλισμένη με καμία διάταξη που να την κρατά ανοικτή σε περίπτωση που, όταν είναι ανοικτή, μπορεί να δημιουργήσει εμπόδιο στους επιβάτες σε περίπτωση έκτακτης ανάγκης 7

7.7.11.2. όταν είναι ανοικτή, να μην καλύπτει καμία χειρολαβή, διάταξη χειριστηρίου για το άνοιγμα ή την υποχρεωτική επισήμανση που συνδέεται με οποιαδήποτε θύρα επιβατών, θύρα κινδύνου, έξοδο κινδύνου, πυροσβεστήρα ή κιβώτιο πρώτων βοηθειών 7

7.7.11.3. πρέπει να παρέχει ένα μέσο ούτως ώστε να επιτρέπεται το άνοιγμα της θύρας από έξω από το διαμέρισμα σε περίπτωση έκτακτης ανάγκης 7

7.7.11.4. δεν πρέπει να είναι δυνατό να μανδαλώνεται από έξω εκτός εάν είναι πάντοτε δυνατόν να ανοιχθεί από μέσα.

7.8. Τεχνητός εσωτερικός φωτισμός

7.8.1. Πρέπει να προβλέπεται εσωτερική ηλεκτρική εγκατάσταση για το φωτισμό:

7.8.1.1. όλων των διαμερισμάτων επιβατών, πληρώματος, του διαμερίσματος τουαλέτας και των αρθρωτών τμημάτων ενός αρθρωτού οχήματος 7

7.8.1.2. τυχόν βαθμίδας ή βαθμίδων 7

7.8.1.3. την πρόσβαση προς οποιεσδήποτε εξόδους 7

7.8.1.4. τις εσωτερικές σημάνσεις και τα εσωτερικά χειριστήρια όλων των εξόδων 7

7.8.1.5. όλων των σημείων όπου υπάρχουν εμπόδια.

7.8.2. Πρέπει να υπάρχουν τουλάχιστον δύο εσωτερικά κυκλώματα φωτισμού, έτσι ώστε η αστοχία του ενός να μην επηρεάζει το άλλο. Ένα κύκλωμα που χρησιμεύει μόνο για το συνεχή φωτισμό της εισόδου και εξόδου μπορεί να θεωρηθεί ως ένα από αυτά τα κυκλώματα.

7.8.3. Πρέπει να προβλέπεται προστασία του οδηγού από το εκτυφλωτικό φως και τις αντανακλάσεις που προκαλεί ο τεχνητός εσωτερικός φωτισμός.

7.9. Αρθρωτά τμήματα των αρθρωτών οχημάτων

7.9.1. Το αρθρωτό τμήμα που σ